ai4bharat/Pralekha huggingface dataset:
ਕਿਰਤ ਤੇ ਰੋਜ਼ਗਾਰ ਮੰਤਰਾਲਾ
ਖਣਿਜ ਉਤਪਾਦਨ ਦਾ ਮਾਰਚ, 2023  ਦੇ ਮਹੀਨੇ ਲਈ ਸੂਚਕ ਅੰਕ 154.2 'ਤੇ, ਮਾਰਚ 2022 ਦੇ ਮੁਕਾਬਲੇ 6.8% ਵਧੇਰੇ ਹੈ। ਇੰਡੀਅਨ ਬਿਊਰੋ ਆਫ਼ ਮਾਈਨਜ਼  ਦੇ ਆਰਜ਼ੀ ਅੰਕੜਿਆਂ ਅਨੁਸਾਰ, ਅਪ੍ਰੈਲ-ਮਾਰਚ, 2022-23 ਦੀ ਮਿਆਦ ਲਈ ਪਿਛਲੇ ਸਾਲ ਦੀ ਸਮਾਨ ਮਿਆਦ ਦੇ ਮੁਕਾਬਲੇ ਸੰਚਤ ਵਾਧਾ 5.8 ਪ੍ਰਤੀਸ਼ਤ ਹੈ। ਮਾਰਚ, 2023 ਵਿੱਚ ਮਹੱਤਵਪੂਰਨ ਖਣਿਜਾਂ ਦਾ ਉਤਪਾਦਨ ਪੱਧਰ ਇਸ ਪ੍ਰਕਾਰ ਰਿਹਾ: ਕੋਲਾ 1078 ਲੱਖ ਟਨ, ਲਿਗਨਾਈਟ 46 ਲੱਖ ਟਨ, ਕੁਦਰਤੀ ਗੈਸ  2890 ਮਿਲੀਅਨ ਕਿਊਸਿਕ ਮੀਟਰ, ਪੈਟਰੋਲੀਅਮ  25 ਲੱਖ ਟਨ, ਬਾਕਸਾਈਟ 2115 ਹਜ਼ਾਰ ਟਨ, ਕ੍ਰੋਮਾਈਟ 555 ਹਜ਼ਾਰ ਟਨ, ਤਾਂਬਾ ਕੰਸਨਟ੍ਰੇਟ 12 ਹਜ਼ਾਰ ਟਨ, ਸੋਨਾ 161 ਕਿਲੋ, ਲੋਹਾ 281 ਲੱਖ ਟਨ, ਸੀਸਾ 42 ਹਜ਼ਾਰ ਟਨ, ਮੈਂਗਨੀਜ਼ 311 ਹਜ਼ਾਰ ਟਨ, ਜ਼ਿੰਕ ਕੰਸਨਟ੍ਰੇਟ 181 ਹਜ਼ਾਰ ਟਨ, ਚੂਨਾ ਪੱਥਰ 402 ਲੱਖ ਟਨ, ਫਾਸਫੋਰਾਈਟ 220 ਹਜ਼ਾਰ ਟਨ, ਮੈਗਨੇਸਾਈਟ 11 ਹਜ਼ਾਰ ਟਨ ਅਤੇ ਹੀਰਾ 3 ਕੈਰੇਟ। ਮਾਰਚ, 2022 ਦੇ ਮੁਕਾਬਲੇ ਮਾਰਚ, 2023 ਦੌਰਾਨ ਸਕਾਰਾਤਮਕ ਵਾਧਾ ਦਰਸਾਉਣ ਵਾਲੇ ਮਹੱਤਵਪੂਰਨ ਖਣਿਜਾਂ ਵਿੱਚ ਸ਼ਾਮਲ ਹਨ: ਤਾਂਬਾ ਕੰਸਨਟ੍ਰੇਟ , ਕ੍ਰੋਮਾਈਟ , ਫਾਸਫੋਰਾਈਟ , ਮੈਂਗਨੀਜ਼ ਓਰ , ਕੋਲਾ , ਚੂਨਾ ਪੱਥਰ  %), ਸੀਸਾ ਕੰਸਨਟ੍ਰੇਟ , ਲੋਹਾ , ਬਾਕਸਾਈਟ  ਅਤੇ ਕੁਦਰਤੀ ਗੈਸ  ।
ਵਿੱਤ ਕਮਿਸ਼ਨ
15ਵੇਂ ਵਿੱਤ ਆਯੋਗ ਨੇ ਜਲ ਸ਼ਕਤੀ ਮੰਤਰਾਲੇ ਨਾਲ ਮੀਟਿੰਗ ਕੀਤੀ
15ਵੇਂ ਵਿੱਤ ਆਯੋਗ ਦੇ ਮੁਖੀ ਸ਼੍ਰੀ ਐੱਨਕੇ ਸਿੰਘ ਦੀ ਪ੍ਰਧਾਨਗੀ ਹੇਠ ਕਮਿਸ਼ਨ ਦੇ ਮੈਂਬਰਾਂ ਅਤੇ ਸੀਨੀਅਰ ਅਧਿਕਾਰੀਆਂ ਨੇ ਜਲ ਸ਼ਕਤੀ ਮੰਤਰੀ ਸ਼੍ਰੀ ਗਜੇਂਦਰ ਸਿੰਘ ਸ਼ੇਖਾਵਤ ਦੀ ਅਗਵਾਈ ਵਾਲੇ ਦਲ ਨਾਲ ਅੱਜ ਇੱਕ ਮੀਟਿੰਗ ਕੀਤੀ। ਜਲ ਸ਼ਕਤੀ ਮੰਤਰਾਲੇ ਨੇ ਸਾਲ 2024 ਤੱਕ ਇੱਕ ਮਿਸ਼ਨ ਮੋਡ ਵਿੱਚ ਖਾਸ ਤੌਰ ਤੇ ਜਲ ਜੀਵਨ ਮਿਸ਼ਨ ਲਈ ਫੰਡ ਜ਼ਰੂਰਤਾਂ ਸੰਬੰਧੀ ਆਪਣਾ ਵੇਰਵਾ ਪੇਸ਼ ਕੀਤਾ।
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਮਾਰਚ 2018 ਵਿੱਚ ਹੋਈ ਮੀਟਿੰਗ ਵਿੱਚ ਇਹ ਨਿਰਦੇਸ਼ ਦਿੱਤਾ ਗਿਆ ਸੀ ਕਿ 15ਵੇਂ ਵਿੱਤ ਆਯੋਗ ਨੂੰ ਇਹ ਅਪੀਲ ਕੀਤੀ ਜਾਵੇ ਕਿ ਉਹ ਰਾਜਾਂ ਨੂੰ ਕੁਝ ਖਾਸ ਖੇਤਰਾਂ ਅਤੇ ਸਿਹਤ ਤੇ ਸਵੱਛਤਾ ਵਿੱਚ ਦਖ਼ਲ ਲਈ ਕੁਝ ਵਿਸ਼ੇਸ਼ ਰਾਸ਼ੀ ਨਿਰਧਾਰਤ ਕਰਨ ਦਾ ਨਿਰਦੇਸ਼ ਦੇਵੇ । ਅੱਜ ਜਲ ਸ਼ਕਤੀ ਮੰਤਰਾਲੇ ਨੇ ਹੁਣ ਤੱਕ ਦੀਆਂ ਆਪਣੀ ਪ੍ਰਾਪਤੀਆਂ ਅਤੇ ਆਪਣੀਆਂ ਜ਼ਰੂਰਤਾਂ ਬਾਰੇ ਵਿੱਤ ਆਯੋਗ ਨੂੰ ਜਾਣਕਾਰੀ ਦਿੱਤੀ।
ਮੰਤਰਾਲੇ ਅਨੁਸਾਰ ਜਲ ਜੀਵਨ ਮਿਸ਼ਨ  ਪਹਿਲਾਂ ਵਾਲੇ ਰਾਸ਼ਟਰੀ ਗ੍ਰਾਮੀਣ ਪੇਅਜਲ ਪ੍ਰੋਗਰਾਮ  ਤੋਂ ਵੱਖਰਾ ਹੈ,ਕਿਉਂਕਿ ਇਸ ਵਿੱਚ ਪ੍ਰੋਜੈਕਟ ਬਣਾਉਣ ਅਤੇ ਲਾਗੂ ਕਰਨ ਵਿੱਚ ਪੇਂਡੂ ਪੰਚਾਇਤਾਂ ਨੂੰ ਵੀ ਸ਼ਾਮਲ ਕੀਤਾ ਜਾਂਦਾ ਹੈ। ਜੇਜੇਐੱਮ ਵਿੱਚ ਮਾਲੀ ਮਦਦ ਨਤੀਜੇ ਦੇ ਮੁਤਾਬਿਕ ਹੈ। ਚੰਗਾ ਕਾਰਜ ਪ੍ਰਦਰਸ਼ਨ ਕਰਨ ਵਾਲੇ ਰਾਜਾਂ ਨੂੰ ਜ਼ਿਆਦਾ ਰਕਮ ਮਿਲਦੀ ਹੈ,ਜਦਕਿ ਕਮਜ਼ੋਰ ਪ੍ਰਦਰਸ਼ਨ ਕਰਨ ਵਾਲੇ ਰਾਜਾਂ ਦਾ ਹਿੱਸਾ ਘਟ ਜਾਂਦਾ ਹੈ। ਇਸ ਤੋਂ ਇਲਾਵਾ ਸਥਿਰਤਾ ਉੱਤੇ ਵੱਧ ਧਿਆਨ ਕੇਂਦਰਿਤ ਕੀਤਾ ਗਿਆ ਹੈ ਅਤੇ ਓ ਐਂਡ ਐੱਮ ਦੇ ਵਿੱਤ ਪੋਸ਼ਣ ਅਤੇ ਮੈਨੇਜਮੈਂਟ ਵਿੱਚ ਭਾਈਚਾਰਕ ਭਾਗੀਦਾਰੀ ਹੈ। ਜਲ ਸੰਰੱਖਣ ਲਈ ਆਈਈਸੀ ਉੱਤੇ ਜ਼ੋਰ ਦਿੱਤਾ ਗਿਆ ਹੈ।
ਮੰਤਰਾਲੇ ਨੇ ਅਨੁਮਾਨ ਲਗਾਇਆ ਹੈ ਕਿ ਸੌ% ਪਾਈਪ ਜਲ ਸਪਲਾਈ  ਦੀ ਅਨੁਮਾਨਿਤ ਲਾਗਤ 7.88 ਕਰੋੜ ਰੁਪਏ  ਹੈ। ਮੰਤਰਾਲੇ ਨੇ 15ਵੇਂ ਵਿੱਤ ਆਯੋਗ ਰਾਹੀਂ ਜਲ ਸਵੱਛਤਾ ਅਤੇ ਸਾਫ਼ ਸਫ਼ਾਈ ਦੇ ਵਿੱਤ ਪੋਸ਼ਣ ਦੀ ਜ਼ਰੂਰਤ ਉੱਤੇ ਜ਼ੋਰ ਦਿੱਤਾ ਹੈ। ਜਲ ਸੰਸਾਧਨ, ਨਦੀ ਵਿਕਾਸ ਅਤੇ ਗੰਗਾ ਕਾਇਆਕਲਪ ਵਿਭਾਗ ਨੇ ਵੀ ਆਪਣੇ ਪੈਸੇ ਦੀ ਜ਼ਰੂਰਤ ਲਈ ਆਯੋਗ ਸਾਹਮਣੇ ਪੇਸ਼ਕਾਰੀ ਕੀਤੀ। ਕਮਿਸ਼ਨ ਨੇ ਜਲ ਸ਼ਕਤੀ ਮੰਤਰੀ ਅਤੇ ਉਸ ਦੇ ਦਲ ਵੱਲੋਂ ਪੇਸ਼ ਕੀਤੇ ਵੇਰਵੇ ਨੂੰ ਨੋਟ ਕੀਤਾ ਹੈ ਅਤੇ ਕੇਂਦਰ ਸਰਕਾਰ ਨੂੰ ਭੇਜੀ ਜਾਣ ਵਾਲੀ ਆਪਣੀ ਰਿਪੋਰਟ ਵਿੱਚ ਸਾਰੀਆਂ ਸਿਫ਼ਾਰਸ਼ਾਂ ਬਾਰੇ ਧਿਆਨ ਪੂਰਵਕ ਵਿਚਾਰ ਕਰਨ ਦਾ ਵਾਅਦਾ ਕੀਤਾ ਹੈ।
-----
ਐੱਮਸੀ
(Visitor Counter : 68
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਕੋਰੀਆ ਗਣਰਾਜ ਦੇ ਰਾਸ਼ਟਰਪਤੀ ਦੇ ਨਾਲ ਮੁਲਾਕਾਤ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਜੀ-7 ਸਮਿਟ ਦੇ ਦੌਰਾਨ 20 ਮਈ, 2023 ਨੂੰ ਹਿਰੋਸ਼ਿਮਾ ਵਿੱਚ ਕੋਰੀਆ ਗਣਰਾਜ ਦੇ ਰਾਸ਼ਟਰਪਤੀ ਮਹਾਮਹਿਮ ਸ੍ਰੀ ਯੂਨ ਸੁਕ ਯੇਓਲ ਦੇ ਨਾਲ ਮੁਲਾਕਾਤ ਕੀਤੀ।
ਦੋਨਾਂ ਨੇਤਾਵਾਂ ਨੇ ਭਾਰਤ – ਕੋਰੀਆ ਗਣਰਾਜ ਦੀ ਵਿਸ਼ੇਸ਼ ਰਣਨੀਤਕ ਸਾਂਝੇਦਾਰੀ ਦੀ ਪ੍ਰਗਤੀ ਦੀ ਸਮੀਖਿਆ ਕੀਤੀ ਅਤੇ ਵਿਸ਼ੇਸ਼ ਤੌਰ ‘ਤੇ ਵਪਾਰ ਅਤੇ ਨਿਵੇਸ਼, ਹਾਈ ਟੈਕਨੋਲੋਜੀ, ਆਈਟੀ ਹਾਰਡਵੇਅਰ ਮੈਨੂਫੈਕਚਰਿੰਗ, ਰੱਖਿਆ, ਸੈਮੀਕੰਡਕਟਰਸ ਅਤੇ ਸੰਸਕ੍ਰਿਤੀ ਦੇ ਖੇਤਰਾਂ ਵਿੱਚ ਦੁਵੱਲੇ ਸਹਿਯੋਗ ਨੂੰ ਮਜ਼ਬੂਤ ਬਣਾਉਣ ਦੇ ਤਰੀਕਿਆਂ ‘ਤੇ ਚਰਚਾ ਕੀਤੀ।
ਦੋਨਾਂ ਨੇਤਾਵਾਂ ਨੇ ਦਰਜ ਕੀਤਾ ਕਿ ਦੋਨੋਂ ਦੇਸ਼ ਇਸ ਵਰ੍ਹੇ ਡਿਪਲੋਮੈਟਿਕ ਸਬੰਧਾਂ ਦੀ ਸਥਾਪਨਾ ਦੀ 50ਵੀਂ ਵਰ੍ਹੇਗੰਢ ਮਨਾ ਰਹੇ ਹਨ ਅਤੇ ਉਨ੍ਹਾਂ ਨੇ ਆਪਣੇ ਸਹਿਯੋਗ ਨੂੰ ਹੋਰ ਅਧਿਕ ਵਧਾਉਣ ‘ਤੇ ਸਹਿਮਤੀ ਵਿਅਕਤ ਕੀਤੀ।
ਰਾਸ਼ਟਰਪਤੀ ਯੂਨ ਸੁਕ ਯੇਓਲ ਨੇ ਪ੍ਰਧਾਨ ਮੰਤਰੀ ਦੀ ਜੀ-20 ਦੀ ਲੀਡਰਸ਼ਿਪ ਦੀ ਸਰਾਹਨਾ ਕੀਤੀ ਅਤੇ ਆਪਣਾ ਸਮਰਥਨ ਜਤਾਇਆ। ਪ੍ਰਧਾਨ ਮੰਤਰੀ ਨੇ ਇਸ ਵਰ੍ਹੇ ਸਤੰਬਰ ਵਿੱਚ ਜੀ-20 ਨੇਤਾਵਾਂ ਦੇ ਸਮਿਟ ਦੇ ਲਈ ਰਾਸ਼ਟਰਪਤੀ ਯੂਨ ਦੀ ਭਾਰਤ ਯਾਤਰਾ ਦੀ ਉਮੀਦ ਜਤਾਈ।
ਪ੍ਰਧਾਨ ਮੰਤਰੀ ਨੇ ਕੋਰੀਆ ਗਣਰਾਜ ਦੀ ਹਿੰਦ-ਪ੍ਰਸ਼ਾਂਤ ਰਣਨੀਤੀ ਅਤੇ ਉਸ ਵਿੱਚ ਭਾਰਤ ਦੇ ਮਹੱਤਵ ਦਾ ਸੁਆਗਤ ਕੀਤਾ।
ਦੋਨੋਂ ਨੇਤਾਵਾਂ ਨੇ ਖੇਤਰੀ ਘਟਨਾਕ੍ਰਮਾਂ ‘ਤੇ ਵਿਚਾਰਾਂ ਦਾ ਸਕਾਰਾਤਮਕ ਅਦਾਨ-ਪ੍ਰਦਾਨ ਵੀ ਕੀਤਾ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਭਾਰਤ ਛੱਡੋ ਅੰਦੋਲਨ ਵਿੱਚ ਹਿੱਸਾ ਲੈਣ ਵਾਲੇ ਸੁਤੰਰਤਾ ਸੈਨਾਨੀਆਂ ਨੂੰ ਸ਼ਰਧਾਂਜਲੀ ਦਿੱਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਭਾਰਤ ਛੱਡੋ ਅੰਦੋਲਨ ਵਿੱਚ ਹਿੱਸਾ ਲੈਣ ਵਾਲੇ ਸੁਤੰਤਰਤਾ ਸੈਨਾਨੀਆਂ ਨੂੰ ਸ਼ਰਧਾਂਜਲੀ ਅਰਪਿਤ ਕੀਤੀ ਹੈ। ਸ਼੍ਰੀ ਮੋਦੀ ਨੇ ਕਿਹਾ ਕਿ ਗਾਂਧੀ ਜੀ ਦੀ ਅਗਵਾਈ ਵਿੱਚ ਭਾਰਤ ਛੱਡੋ ਅੰਦੋਲਨ ਨੇ ਭਾਰਤ ਨੂੰ ਬਸਤੀਵਾਦੀ ਸ਼ਾਸਨ ਤੋਂ ਮੁਕਤ ਕਰਵਾਉਣ ਵਿੱਚ ਪ੍ਰਮੁੱਖ ਭੂਮਿਕਾ ਨਿਭਾਈ। ਇਸ ਅਵਸਰ ‘ਤੇ ਸ਼੍ਰੀ ਮੋਦੀ ਨੇ ਇੱਕ ਵੀਡੀਓ ਸੰਦੇਸ਼ ਦੇ ਜ਼ਰੀਏ ਆਪਣੇ ਵਿਚਾਰ ਵੀ ਸਾਂਝੇ ਕੀਤੇ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
“ਭਾਰਤ ਛੱਡੋ ਅੰਦੋਲਨ ਵਿੱਚ ਹਿੱਸਾ ਲੈਣ ਵਾਲੇ ਮਹਾਨ ਲੋਕਾਂ ਨੂੰ ਸ਼ਰਧਾਂਜਲੀ। ਗਾਂਧੀ ਜੀ ਦੀ ਅਗਵਾਈ ਵਿੱਚ ਇਸ ਅੰਦੋਲਨ ਨੇ ਭਾਰਤ ਨੂੰ ਬਸਤੀਵਾਦੀ ਸ਼ਾਸਨ ਤੋਂ ਮੁਕਤ ਕਰਵਾਉਣ ਵਿੱਚ ਪ੍ਰਮੁੱਖ ਭੂਮਿਕਾ ਨਿਭਾਈ। ਅੱਜ ਭਾਰਤ ਇੱਕ ਸਵਰ ਵਿੱਚ ਕਹਿ ਰਿਹਾ ਹੈ:
“ਭਾਰਤ ਛੱਡੋ ਅੰਦੋਲਨ ਵਿੱਚ ਹਿੱਸਾ ਲੈਣ ਵਾਲੇ ਮਹਾਨ ਲੋਕਾਂ ਨੂੰ ਸ਼ਰਧਾਂਜਲੀ। ਗਾਂਧੀ ਜੀ ਦੀ ਅਗਵਾਈ ਵਿੱਚ ਇਸ ਅੰਦੋਲਨ ਨੇ ਭਾਰਤ ਨੂੰ ਬਸਤੀਵਾਦੀ ਸ਼ਾਸਨ ਤੋਂ ਮੁਕਤ ਕਰਵਾਉਣ ਵਿੱਚ ਪ੍ਰਮੁੱਖ ਭੂਮਿਕਾ ਨਿਭਾਈ। ਅੱਜ ਭਾਰਤ ਇੱਕ ਸਵਰ ਵਿੱਚ ਕਹਿ ਰਿਹਾ ਹੈ:
ਭ੍ਰਿਸ਼ਟਾਚਾਰ ਭਾਰਤ ਛੱਡੋ।
ਵੰਸ਼ਵਾਦ, ਭਾਰਤ ਛੱਡੋ।
ਤੁਸ਼ਟੀਕਰਣ, ਭਾਰਤ ਛੱਡੋ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਭਾਰਤ ਨੇ ਇੱਕ ਦਿਨ ਵਿੱਚ ਠੀਕ ਹੋਣ ਵਾਲੇ ਮਰੀਜ਼ਾਂ ਦੀ ਗਿਣਤੀ ਵਿੱਚ ਇੱਕ ਹੋਰ ਮੀਲ ਪੱਥਰ ਸਥਾਪਤ ਕੀਤਾ
ਪਿਛਲੇ 24 ਘੰਟਿਆਂ ਦੌਰਾਨ 68,584 ਮਰੀਜ਼ ਸਿਹਤਯਾਬ ਹੋਏ
26 ਸੂਬਿਆਂ ਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੇ 70% ਤੋਂ ਜਿ਼ਆਦਾ ਸਿਹਤਯਾਬ ਦਰ ਦਰਜ ਕੀਤੀ
ਭਾਰਤ ਨੇ ਪਿਛਲੇ 24 ਘੰਟਿਆਂ ਦੌਰਾਨ ਇੱਕ ਦਿਨ ਵਿੱਚ ਸਭ ਤੋਂ ਜਿ਼ਆਦਾ 11.7 ਲੱਖ ਤੋਂ ਜਿ਼ਆਦਾ ਟੈਸਟ ਕਰਕੇ ਸਫਲਤਾ ਦਾ ਇੱਕ ਹੋਰ ਮੀਲ ਪੱਥਰ ਸਥਾਪਤ ਕੀਤਾ ਹੈ ।
ਭਾਰਤ ਵਿੱਚ ਇੱਕ ਦਿਨ ਵਿੱਚ ਕੋਵਿਡ—19 68,584 ਮਰੀਜ਼ ਸਿਹਤਯਾਬ ਹੋਏ ਹਨ ਅਤੇ ਪਿਛਲੇ 24 ਘੰਟਿਆਂ ਵਿੱਚ ਉਹਨਾਂ ਨੂੰ ਹਸਪਤਾਲ ਤੋਂ ਛੁੱਟੀ ਦੇ ਦਿੱਤੀ ਗਈ ਹੈ । ਇਸ ਨਾਲ ਸਿਹਤਯਾਬ ਹੋਣ ਵਾਲੇ ਮਰੀਜ਼ਾਂ ਦੀ ਕੁੱਲ ਗਿਣਤੀ ਵਿੱਚ ਉਛਾਲ ਆਇਆ ਹੈ , ਜੋ ਹੁਣ ਕਰੀਬ  30 ਲੱਖ ਹੈ ।
ਇਸ ਨਾਲ ਭਾਰਤ ਵਿੱਚ ਕੋਵਿਡ 19 ਦੇ ਮਰੀਜ਼ਾਂ ਦੀ ਸਿਹਤਯਾਬ ਦਰ ਹੈ  77% ਤੋਂ ਪਾਰ ਹੋ ਗਈ । ਠੀਕ ਹੋਣ ਵਾਲੇ ਮਰੀਜ਼ਾਂ ਦੀ ਗਿਣਤੀ ਐਕਟਿਵ ਮਰੀਜ਼ਾਂ  ਨਾਲੋਂ 21.5 ਲੱਖ ਜਿ਼ਆਦਾ ਹੋ ਗਈ ਹੈ ।
ਠੀਕ ਹੋਣ ਵਾਲੇ ਮਰੀਜ਼ਾਂ ਦੀ ਗਿਣਤੀ ਅੱਜ ਦੀ ਤਰੀਕ ਵਿੱਚ 3.6 ਗੁਣਾ ਤੋਂ ਜਿ਼ਆਦਾ ਹੋ ਗਈ ਹੈ । ਰਿਕਾਰਡ ਸਿਹਤਯਾਬ ਮਰੀਜ਼ਾਂ ਦੀ ਉੱਚੀ ਦਰ ਨੇ ਇਹ ਯਕੀਨੀ ਬਣਾਇਆ ਹੈ ਕਿ ਦੇਸ਼ ਵਿੱਚ ਕੁੱਲ ਮਰੀਜ਼ਾਂ ਦੀ ਗਿਣਤੀ ਐਕਟਿਵ ਕੇਸਾਂ ਦੇ ਮੁਕਾਬਲੇ ਘਟੀ ਹੈ ਤੇ ਹੁਣ ਕੁੱਲ ਪੋਜ਼ੀਟਿਵ ਮਰੀਜ਼ਾਂ ਦਾ 21.16% ਸ਼ਾਮਲ ਹੈ ।
ਵਿੱਚ ਸੁਧਾਰ ਤੇ ਅਸਰਦਾਰ ਕਲੀਨਿਕਲ ਇਲਾਜ , ਘਰਾਂ ਵਿੱਚ ਏਕਾਂਤਵਾਸ ਦੀ ਨਿਗਰਾਨੀ , ਨੋਨ ਇਨਵੇਸਿਵ ਆਕਸੀਜਨ ਸਪੋਰਟ ਦੀ ਵਰਤੋਂ , ਸਮੇਂ ਸਿਰ ਇਲਾਜ ਲਈ ਮਰੀਜ਼ਾਂ ਨੂੰ ਫੁਰਤੀ ਨਾਲ ਇੱਕ ਜਗ੍ਹਾ ਤੋਂ ਦੂਜੀ ਜਗ੍ਹਾ ਵਿੱਚ ਐਂਬੁਲੈਂਸ ਦੀਆਂ ਸੁੱਧਰੀਆਂ ਸੇਵਾਵਾਂ , ਕੋਵਿਡ 19 ਦੇ ਮਰੀਜ਼ਾਂ ਦਾ ਇਲਾਜ ਕਰ ਰਹੇ ਡਾਕਟਰਾਂ ਦੀ ਕਲੀਨਿਕਲ ਮੈਨੇਜਮੈਂਟ ਕੁਸ਼ਲਤਾ ਦੀ ਅਪਗ੍ਰੇਡੇਸ਼ਨ , ਇਹਨਾਂ ਸਾਰਿਆਂ ਦਾ ਨਿਰਵਿਘਨ ਅਸਰਦਾਰ ਮਰੀਜ਼ ਪ੍ਰਬੰਧਨ ਦਾ ਨਤੀਜਾ ਸਾਹਮਣੇ ਆਇਆ ਹੈ । ਇਹ ਸਾਰਾ ਕੁਝ ਨਵੀਂ ਦਿੱਲੀ ਏਮਜ਼ ਵੱਲੋਂ ਟੈਲੀਕੰਸਲਟੇਸ਼ਨ ਰਾਹੀਂ ਤਕਨੀਕੀ ਨਿਰਦੇਸ਼ਾਂ ਨਾਲ ਹਾਸਲ ਹੋ ਸਕਿਆ ਹੈ ।
ਇਹਨਾਂ ਕਦਮਾਂ ਨੇ ਇਹ ਯਕੀਨੀ ਬਣਾਇਆ ਹੈ ਕਿ ਭਾਰਤ ਦੀ ਮੌਤ ਦਰ ਵਿਸ਼ਵ ਔਸਤ  ਤੋਂ ਹੇਠਾਂ ਹੈ ।
ਕੋਵਿਡ—19 ਦੇ ਸਬੰਧ ਵਿੱਚ ਤਕਨੀਕੀ ਮੁੱਦਿਆਂ , ਦਿਸ਼ਾ ਨਿਰਦੇਸ਼ਾਂ ਤੇ ਮਸ਼ਵਰੇ ਲਈ ਵਧੇਰੇ ਅਧਿਕਾਰਤ ਤੇ ਤਾਜ਼ਾ ਜਾਣਕਾਰੀ ਲਈ ਕਿਰਪਾ ਕਰਕੇ ਲਗਾਤਾਰ ਵੈੱਬਸਾਈਟ ਦੇਖਦੇ ਰਹੋ ।
ਵੈੱਬਸਾਈਟ ਹੈ - https://www.mohfw.gov.in/and@Mohfw_india
ਕੋਵਿਡ—19 ਨਾਲ ਸਬੰਧਤ ਤਕਨੀਕੀ ਪੁੱਛਗਿੱਛ ਟੈਕਨੀਕਲ technicalquery.covid19[at]gov[dot]in ਅਤੇ ਹੋਰ ਪੁੱਛਗਿੱਛ ncov2019[at]gov[dot]inand@covidindiaseva.
ਕੋਵਿਡ—19 ਬਾਰੇ ਕਿਸੇ ਤਰ੍ਹਾਂ ਦੀ ਜਾਣਕਾਰੀ ਲਈ ਕਿਰਪਾ ਕਰਕੇ ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲੇ ਦੇ ਹੈਲਪਲਾਈਨ ਨੰਬਰ — +911123978046 ਜਾਂ 1075  ।
ਕੋਵਿਡ—19 ਬਾਰੇ ਰਾਜਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਦੇ ਹੈਲਪਲਾਈਨ ਨੰਬਰਾਂ ਦੀ ਸੂਚੀ ਇਸ ਵੈੱਬਸਾਈਟ ਤੇ ਉਪਲਬੱਧ ਹੈ । https://www.mohfw.gov.in/pdf.coronavirushelplinenumber.pdf
ਐਮ ਵੀ / ਐੱਸ ਜੇ
(
ਰੱਖਿਆ ਮੰਤਰਾਲਾ
ਰਕਸ਼ਾ ਮੰਤਰੀ ਨੇ ਏਰੋ ਇੰਡੀਆ 21 ਵੈਬਸਾਈਟ ਲਾਂਚ ਕੀਤੀ; ਏਸ਼ੀਆ ਦੇ ਸਭ ਤੋਂ ਵੱਡੇ ਏਰੋ ਸ਼ੋਅ ਲਈ ਸਪੇਸ ਬੁਕਿੰਗ ਖੁੱਲ੍ਹੀ
ਏਰੋ ਇੰਡੀਆ -21 ਦਾ 13 ਵਾਂ ਸੰਸਕਰਣ 3 ਤੋਂ 07 ਫਰਵਰੀ 2021 ਤੱਕ ਕਰਨਾਟਕ ਵਿੱਚ ਬੰਗਲੁਰੂ ਦੇ ਯੇਲਹੰਕਾ ਏਅਰ ਫੋਰਸ ਸਟੇਸ਼ਨ ਵਿੱਖੇ ਆਯੋਜਤ ਕੀਤਾ ਜਾਵੇਗਾ। ਰਕਸ਼ਾ ਮੰਤਰੀ ਸ਼੍ਰੀ ਰਾਜ ਨਾਥ ਸਿੰਘ ਨੇ ਅੱਜ ਨਵੀਂ ਦਿੱਲੀ ਵਿਖੇ ਪੁਲਾੜ-ਬੁਕਿੰਗ ਦੇ ਕੰਮ ਨੂੰ ਅੱਗੇ ਵਧਾਉਣ ਦਾ ਸੰਕੇਤ ਦਿੰਦਿਆਂ ਐਰੋ ਇੰਡੀਆ ਵੈਬਸਾਈਟ 2021 https://aeroindia.gov.in ਲਾਂਚ ਕੀਤੀ ।
ਏਰੋ ਇੰਡੀਆ 2021 ਵੈਬਸਾਈਟ ਏਸ਼ੀਆ ਦੇ ਸਭ ਤੋਂ ਵੱਡੇ ਐਰੋ ਸ਼ੋਅ ਲਈ ਇਕ ਸੰਪਰਕ ਰਹਿਤ ਆਨਲਾਈਨ ਇੰਟਰਫੇਸ ਹੋਵੇਗੀ ਅਤੇ ਪ੍ਰਦਰਸ਼ਕਾਂ ਤੇ ਦਰਸ਼ਕਾਂ, ਦੋਵਾਂ ਲਈ ਪ੍ਰੋਗਰਾਮ ਨਾਲ ਜੁੜੀਆਂ ਸਾਰੀਆਂ ਆਨਲਾਈਨ ਸੇਵਾਵਾਂ ਦੀ ਮੇਜ਼ਬਾਨੀ ਕਰੇਗੀ ਅਤੇ ਇਸ ਤੋਂ ਇਲਾਵਾ ਰੱਖਿਆ ਮੰਤਰਾਲੇ ਦੀਆਂ ਹਾਲ ਹੀ ਦੀਆਂ ਨੀਤੀਆਂ, ਪਹਿਲਕਦਮੀਆਂ ਦੇ ਨਾਲ-ਨਾਲ ਸਵਦੇਸੀ ਜਹਾਜ਼ਾਂ ਅਤੇ ਹੈਲੀਕਾਪਟਰਾਂ ਦਾ ਉਤਪਾਦ ਪ੍ਰੋਫਾਈਲ ਵੀ ਇਸ ਵਿੱਚ ਸ਼ਾਮਲ ਹੋਵੇਗਾ। ਰਕਸ਼ਾ ਮੰਤਰੀ ਨੇ ਪ੍ਰੋਗਰਾਮ ਦੀ ਸਫਲਤਾ ਲਈ ਆਪਣੀਆਂ ਸ਼ੁੱਭਕਾਮਨਾਵਾਂ ਦਿੱਤੀਆਂ।
ਪ੍ਰਦਰਸ਼ਕ ਪਹਿਲਾਂ ਆਉ – ਪਹਿਲਾਂ ਪਾਉ ਦੇ ਆਧਾਰ ਤੇ ਆਪਣੀਆਂ ਲੋੜਾਂ ਅਨੁਸਾਰ ਰਜਿਸਟ੍ਰੇਸ਼ਨ ਅਤੇ ਆਨਲਾਈਨ ਸਪੇਸ ਬੁੱਕ ਕਰਾਉਣ ਦੇ ਯੋਗ ਹੋਣਗੇ, ਅਤੇ ਏਰੋ ਇੰਡੀਆ ਵੈਬਸਾਈਟ ਤੇ ਸਾਰੇ ਭੁਗਤਾਨ ਆਨਲਾਈਨ ਕਰ ਸਕਦੇ ਹਨ । ਪ੍ਰਦਰਸ਼ਕ 31 ਅਕਤੂਬਰ 2020 ਤੋਂ ਪਹਿਲਾਂ ਵੈਬਸਾਈਟ 'ਤੇ ਸਪੇਸ ਦੀ ਬੁਕਿੰਗ ਕਰਵਾ ਕੇ ਸ਼ੁਰੂਆਤੀ ਛੂਟ ਦਾ ਲਾਭ ਪ੍ਰਾਪਤ ਕਰ ਸਕਦੇ ਹਨ।
ਕਾਰੋਬਾਰ ਕਰਨ ਵਾਲੇ ਅਤੇ ਹੋਰ ਦਰਸ਼ਕ 3 ਤੋਂ 7 ਫਰਵਰੀ 2021 ਤੱਕ ਹੋਣ ਵਾਲੇ ਸ਼ੋਅ ਨੂੰ ਦੇਖਣ ਲਈ ਵੈਬਸਾਈਟ 'ਤੇ ਆਪਣੀਆਂ ਟਿਕਟਾਂ ਦੋਹਾਂ ਕਾਰੋਬਾਰ ਅਤੇ ਜਨਤਕ ਦਿਨਾਂ ਦੋਰਾਨ ਆਨਲਾਈਨ ਖਰੀਦਣ ਦੇ ਯੋਗ ਹੋਣਗੇ । ਆਪਣੇ ਪ੍ਰਕਾਸ਼ਨਾਂ ਨੂੰ ਪ੍ਰਸਾਰਿਤ ਕਰਨ ਦਾ ਇਰਾਦਾ ਰੱਖਣ ਵਾਲਾ ਮੀਡੀਆ ਅਤੇ ਮੀਡੀਆ ਕਰਮਚਾਰੀ ਇਸ ਪ੍ਰੋਗਰਾਮ ਦੀ ਕਵਰੇਜ ਲਈ ਆਪਣੇ ਆਪ ਨੂੰ ਵੈਬਸਾਈਟ ਤੇ ਰਜਿਸਟਰ ਕਰਾਉਣ ਦੇ ਯੋਗ ਹੋਣਗੇ। ਵੈਬਸਾਈਟ ਵਿਚ ਪ੍ਰਸ਼ਨਾਂ ਦੇ ਨਿਵਾਰਣ ਅਤੇ ਫੀਡਬੈਕ ਵਿਧੀ ਨੂੰ ਸ਼ਾਮਲ ਕੀਤਾ ਗਿਆ ਹੈ, ਜਿਸ ਵਿਚ ਪ੍ਰਦਰਸ਼ਕ ਅਤੇ ਦਰਸ਼ਕ ਆਪਣੇ ਸਵਾਲ / ਟਿੱਪਣੀਆਂ ਭੇਜਣ ਦੇ ਯੋਗ ਹੋਣਗੇ । ਸਮਾਗਮ ਦੀ ਸੁਰੱਖਿਆ ਨੂੰ ਯਕੀਨੀ ਬਣਾਉਣ ਲਈ ਲਾਗੂ ਕੀਤੇ ਜਾਣ ਵਾਲੇ ਸਿਹਤ ਨਿਯਮ  ਵੀ ਉਪਲਬਧ ਹੋਣਗੇ I
ਵੈਬਸਾਈਟ ਇੰਟਰਐਕਟਿਵ ਹੋਵੇਗੀ ਅਤੇ ਇਸਦਾ ਉਦੇਸ਼ ਸ਼ੋਅ ਵਿਖੇ ਕਈ ਸੰਪਰਕ ਰਹਿਤ ਤਜ਼ਰਬਿਆਂ ਨੂੰ ਪਹਿਲਾਂ ਉਪਲਬੱਧ ਕਰਾਉਣਾ ਹੈ ਅਤੇ ਇਹ ਭਾਗੀਦਾਰਾਂ ਦੇ ਭਰੋਸੇ ਦੇ ਨਿਰਮਾਣ, ਸਮਾਗਮ ਪ੍ਰਤੀ ਗਿਆਨਵਾਨ ਹੋਣ ਅਤੇ ਮਹਾਮਾਰੀ ਨਾਲ ਜੁੜੇ ਮੌਜੂਦਾ ਦਿਸ਼ਾ ਨਿਰਦੇਸ਼ਾਂ 'ਤੇ ਸੁਰੱਖਿਆ ਨਿਯਮਾਂ ਪ੍ਰਤੀ ਅਨੁਕੂਲ ਬਣਾਉਣ ਵਿੱਚ ਸਹਾਇਤਾ ਕਰੇਗੀ ।
ਜ਼ਿਕਰਯੋਗ ਹੈ ਕਿ ਆਪਣੀ ਹਾਲ ਹੀ ਦੀ ਰੂਸ ਯਾਤਰਾ ਦੋਰਾਨ ਰਕਸ਼ਾ ਮੰਤਰੀ ਸ਼੍ਰੀ ਰਾਜਨਾਥ ਸਿੰਘ ਨੇ ਆਪਣੇ ਦੁੱਵਲੇ ਵਿਚਾਰ ਵਟਾਂਦਰੇ ਵਿੱਚ ਏਰੋ ਇੰਡੀਆ -21 ਸ਼ੋਅ ਦਾ ਹਵਾਲਾ ਦਿੱਤਾ ਸੀ ਅਤੇ ਰੂਸ 'ਤੇ ਕੇਂਦਰੀ ਏਸ਼ੀਆਈ ਗਣਤੰਤਰ ਦੇਸ਼ਾਂ ਦੇ ਰੱਖਿਆ ਮੰਤਰੀਆਂ ਅਤੇ ਉਦਯੋਗ ਦੇ ਵਫਦਾਂ ਨੂੰ ਹਿੱਸਾ ਲੈਣ ਦਾ ਸੱਦਾ ਦਿੱਤਾ ਸੀ ।
ਰੱਖਿਆ ਉਤਪਾਦਨ ਬਾਰੇ ਸਕੱਤਰ ਸ਼੍ਰੀ ਰਾਜ ਕੁਮਾਰ ਅਤੇ ਰੱਖਿਆ ਮੰਤਰਾਲੇ ਦੇ ਹੋਰ ਸੀਨੀਅਰ ਅਧਿਕਾਰੀ ਵੀ ਵੈਬਸਾਈਟ ਲਾਂਚ ਕੀਤੇ ਜਾਣ ਮੌਕੇ ਮੌਜੂਦ ਸਨ ।
PICTURE
ਏਬੀਬੀ / ਨਾਮਪੀ / ਕੇਏ / ਡੀਕੇ / ਸਵੀ / ਏਡੀਏ / ਐਸਕੇ
(
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਭਗਵਾਨ ਬਿਰਸਾ ਮੁੰਡਾ ਨੂੰ ਉਨ੍ਹਾਂ ਦੀ ਜਯੰਤੀ 'ਤੇ ਸ਼ਰਧਾਂਜਲੀਆਂ ਅਰਪਿਤ ਕੀਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਭਗਵਾਨ ਬਿਰਸਾ ਮੁੰਡਾ ਨੂੰ ਉਨ੍ਹਾਂ ਦੀ ਜਯੰਤੀ 'ਤੇ ਸ਼ਰਧਾਂਜਲੀਆਂ ਅਰਪਿਤ ਕੀਤੀਆਂ ਹਨ।
ਪ੍ਰਧਾਨ ਮੰਤਰੀ ਨੇ ਕਿਹਾ, "ਭਗਵਾਨ ਬਿਰਸਾ ਮੁੰਡਾ ਜੀ ਨੂੰ ਉਨ੍ਹਾਂ ਦੀ ਜਯੰਤੀ 'ਤੇ ਸ਼ਤ-ਸ਼ਤ ਨਮਨ। ਉਹ ਗ਼ਰੀਬਾਂ ਦੇ ਸੱਚੇ ਮਸੀਹਾ ਸਨ, ਜਿਨ੍ਹਾਂ ਨੇ ਸ਼ੋਸ਼ਿਤ ਅਤੇ ਵੰਚਿਤ ਵਰਗ ਦੇ ਕਲਿਆਣ ਦੇ ਲਈ ਜੀਵਨ ਭਰ ਸੰਘਰਸ਼ ਕੀਤਾ। ਸੁਤੰਤਰਤਾ ਅੰਦੋਲਨ ਵਿੱਚ ਉਨ੍ਹਾਂ ਦਾ ਯੋਗਦਾਨ ਅਤੇ ਸਮਾਜਿਕ ਸਦਭਾਵਨਾ ਦੇ ਲਈ ਕੀਤੇ ਗਏ ਉਨ੍ਹਾਂ ਦੇ ਪ੍ਰਯਤਨ ਦੇਸ਼ਵਾਸੀਆਂ ਨੂੰ ਸਦਾ ਪ੍ਰੇਰਿਤ ਕਰਦੇ ਰਹਿਣਗੇ।”
https://twitter.com/narendramodi/status/1327817229354688518
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਦੀ ਅਮਰੀਕਾ ਦੇ ਪ੍ਰਮੁੱਖ ਸਿਹਤ ਮਾਹਿਰਾਂ ਦੇ ਸਮੂਹ ਨਾਲ ਮੀਟਿੰਗ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਅੱਜ ਅਮਰੀਕਾ ਦੇ ਨਿਊਯਾਰਕ ਵਿੱਚ ਅਮਰੀਕਾ ਦੇ ਸਿਹਤ ਖੇਤਰ ਦੇ ਪ੍ਰਮੁੱਖ ਮਾਹਿਰਾਂ ਦੇ ਇੱਕ ਸਮੂਹ ਨਾਲ ਮੁਲਾਕਾਤ ਕੀਤੀ।
ਪ੍ਰਧਾਨ ਮੰਤਰੀ ਅਤੇ ਮਾਹਿਰਾਂ ਨੇ ਕੁਆਲਿਟੀ ਹੈਲਥਕੇਅਰ ਦੇ ਲਈ ਡਿਜੀਟਲ ਟੈਕਨੋਲੋਜੀਆਂ ਦੇ ਉਪਯੋਗ,ਇੰਟੈਗ੍ਰੇਟਿਵ ਮੈਡੀਸਿਨ ’ਤੇ ਵਧੇਰੇ ਫੋਕਸ ਅਤੇ ਬਿਹਤਰ ਹੈਲਥਕੇਅਰ ਤਿਆਰੀ ਸਮੇਤ ਸਿਹਤ ਦੇ ਕਾਰਜ ਖੇਤਰ ਨਾਲ ਸਬੰਧਿਤ ਵਿਭਿੰਨ ਮਾਮਲਿਆਂ ’ਤੇ ਚਰਚਾ ਕੀਤੀ।
ਪਰਸਪਰ ਬਾਤਚੀਤ ਵਿੱਚ ਹਿੱਸਾ ਲੈਣ ਵਾਲੇ ਮਾਹਿਰਾਂ ਦੇ ਵੇਰਵੇ ਨਿਮਨਲਿਖਤ ਹਨ:
•ਟੈਕਸਾਸ ਦੇ ਨੈਸ਼ਨਲ ਸਕੂਲ ਆਵ੍ ਟ੍ਰੌਪਿਕਲ ਮੈਡੀਸਿਨ ਦੇ ਸੰਸਥਾਪਕ ਡੀਨ ਡਾ. ਪੀਟਰ ਹੋਟੇਜ਼
•ਟੈਕਸਾਸ ਵਿੱਚ ਸਥਿਤ ਵਿਰੋ ਵੈਕਸ ਦੇ ਸੀਈਓ ਡਾ. ਸੁਨੀਲ ਏ. ਡੇਵਿਡ
• ਜਨਰਲ ਕੈਟੇਲਿਸਟ ਦੇ ਸਲਾਹਕਾਰ, ਡਾ. ਸਟੀਫਨ ਕਲਾਸਕੋ
• ਪੈਨਸਿਲਵੇਨੀਆ ਯੂਨੀਵਰਸਿਟੀ ਦੇ ਵਹਾਰਟਨ ਸਕੂਲ ਵਿੱਚ ਹੈਲਥਕੇਅਰ ਮੈਨੇਜਮੈਂਟ ਦੇ ਪ੍ਰੋਫੈਸਰ, ਡਾ. ਲਾਅਟਨ ਆਰ ਬਰਨਸ
• ਵੇਰਿਲੀ ਲਾਈਫ ਸਾਇੰਸਿਜ਼ ਦੇ ਸੰਸਥਾਪਕ ਪ੍ਰਧਾਨ ਡਾ. ਵਿਵਿਅਨ ਐੱਸ. ਲੀ
• ਨੋਬਲ ਪੁਰਸਕਾਰ ਵਿਜੇਤਾ ਅਤੇ ਜੌਨਸ ਹੌਪਕਿੰਸ ਬਲੂਮਬਰਗ ਸਕੂਲ ਆਵ੍ ਪਬਲਿਕ ਹੈਲਥ ਅਤੇ ਜੌਨਸ ਹੌਪਕਿੰਸ ਸਕੂਲ ਆਵ੍ ਮੈਡੀਸਿਨ ਵਿੱਚ ਫਿਜ਼ਿਸ਼ਨ ਅਤੇ ਮੋਲੇਕਿਊਲਰ ਬਾਇਲੌਜਿਸਟ, ਡਾ. ਪੀਟਰ ਐਗਰੇ।
ਖੇਤੀਬਾੜੀ ਮੰਤਰਾਲਾ
ਸੈਂਟਰਲ ਫਾਰਮ ਮਸ਼ੀਨਰੀ ਟ੍ਰੇਨਿੰਗ ਤੇ ਟੈਸਟਿੰਗ ਇੰਸਚੀਟਿਊਟ , ਬੁੱਧਨੀ  ਨੇ ਇੰਸਚੀਟਿਊਟ ਵਿੱਚ ਪਹਿਲੇ ਇਲੈਕਟ੍ਰਿਕ ਟਰੈਕਟਰ ਦਾ ਨਰਿੱਖਣ ਕੀਤਾ
ਸੰਸਥਾ ਨੇ ਸੀ ਐੱਮ ਵੀ ਆਰ ਟੈਸਟ ਲੈਬਾਰਟਰੀ ਤੋਂ ਐੱਨ ਏ ਬੀ ਐੱਲ ਮਾਨਤਾ ਪ੍ਰਮਾਣ ਪੱਤਰ ਪ੍ਰਾਪਤ ਕੀਤਾ
ਸੈਂਟਰਲ ਫਾਰਮ ਮਸ਼ੀਨਰੀ ਟ੍ਰੇਨਿੰਗ ਤੇ ਟੈਸਟਿੰਗ ਇੰਸਚੀਟਿਊਟ , ਬੁੱਧਨੀ  ਨੇ ਸਭ ਤੋਂ ਪਹਿਲਾ ਇਲੈਕਟ੍ਰਿਕ ਟਰੈਕਟਰ ਦਾ ਸੰਸਥਾ ਵਿੱਚ ਨਰਿੱਖਣ ਕੀਤਾ ਹੈ । ਸੰਸਥਾ ਨੂੰ ਸ਼ੁਰੂ ਵਿੱਚ ਗੁਪਤ ਟੈਸਟ ਤਹਿਤ ਇੱਕ ਇਲੈਕਟ੍ਰਿਕ ਟਰੈਕਟਰ ਲਈ ਅਰਜ਼ੀ ਪ੍ਰਾਪਤ ਹੋਈ ਸੀ । ਇਸ ਦੇ ਅਨੁਸਾਰ ਸੰਸਥਾ ਨੇ ਟਰੈਕਟਰ ਦਾ ਨਰਿੱਖਣ ਕੀਤਾ ਅਤੇ ਫਰਵਰੀ 2021 ਵਿੱਚ ਡਰਾਫਟ ਟੈਸਟ ਰਿਪੋਰਟ ਜਾਰੀ ਕੀਤੀ ਸੀ । ਡਰਾਫ਼ਟ ਟੈਸਟ ਰਿਪੋਰਟ ਜਾਰੀ ਹੋਣ ਤੋਂ ਬਾਅਦ ਉਤਪਾਦਕ ਨੇ ਬੇਨਤੀ ਕੀਤੀ ਕਿ ਇਸ ਨੂੰ "ਗੁਪਤ ਤੋਂ ਵਪਾਰਕ" ਟੈਸਟ ਵਿੱਚ ਬਦਲਿਆ ਜਾਵੇ ਅਤੇ ਅਧਿਕਾਰਤ ਅਥਾਰਟੀ ਨੇ ਉਤਪਾਦਕ ਦੀ ਇਹ ਬੇਨਤੀ ਸਵਿਕਾਰ ਕਰ ਲਈ ਹੈ ਤੇ ਉਸ ਅਨੁਸਾਰ ਵਪਾਰਕ ਟੈਸਟ ਰਿਪੋਰਟ ਵਜੋਂ ਟੈਸਟ ਰਿਪੋਰਟ ਜਾਰੀ ਕੀਤੀ ਗਈ ਹੈ । ਇਲੈਕਟ੍ਰਿਕ ਟਰੈਕਟਰ ਹੋਰ ਕਿਸਮ ਦੇ ਟਰੈਕਟਰਾਂ ਤੋਂ ਵਧੇਰੇ ਵਾਤਾਵਰਣ ਦੋਸਤਾਨਾ ਹੋਵੇਗਾ ।
ਸੈਂਟਰਲ ਫਾਰਮ ਮਸ਼ੀਨਰੀ ਟ੍ਰੇਨਿੰਗ ਤੇ ਟੈਸਟਿੰਗ ਇੰਸਚੀਟਿਊਟ , ਬੁੱਧਨੀ  ਨੇ 30 ਮਾਰਚ 2021 ਨੂੰ ਸੀ ਐੱਮ ਵੀ ਆਰ ਟੈਸਟ ਲੈਬਾਰਟਰੀ ਤੋਂ ਐੱਨ ਏ ਬੀ ਐੱਲ ਮਾਨਤਾ ਪ੍ਰਮਾਣ ਪੱਤਰ ਪ੍ਰਾਪਤ ਕੀਤਾ ਹੈ ।
ਪ੍ਰਵਾਨਗੀ ਇੱਕ ਅਨੁਕੂਲਤਾ ਮੁਲਾਂਕਣ ਸੰਸਥਾ ਨਾਲ ਸੰਬੰਧਤ ਤੀਜੀ ਧਿਰ ਦੀ ਤਸਦੀਕ ਹੈ , ਜੋ ਵਿਸ਼ੇਸ਼ ਅਨੁਕੂਲ ਮੁਲਾਂਕਣ ਕਾਰਜਾਂ ਨੂੰ ਪੂਰਾ ਕਰਨ ਲਈ ਆਪਣੀ ਯੋਗਤਾ ਦਾ ਰਸਮੀ ਪ੍ਰਦਰਸ਼ਨ ਕਰਦੀ ਹੈ । ਪੁਸ਼ਟੀ ਮੁਲਾਂਕਣ ਸੰਸਥਾ ਇੱਕ ਅਜਿਹੀ ਸੰਸਥਾ ਹੈ , ਜਿਸ ਵਿੱਚ ਮੈਡੀਕਲ ਲੈਬਾਰਟਰੀ ਕੈਲੀਬ੍ਰੇਸ਼ਨ ਪ੍ਰਯੋਗਸ਼ਾਲਾ , ਕੁਸ਼ਲਤਾ ਜਾਂਚ ਤੇ ਪ੍ਰਮਾਣਿਤ ਹਵਾਲਾ ਪਦਾਰਥ ਨਿਰਮਾਤਾ ਸ਼ਾਮਲ ਹਨ ।
https://static.pib.gov.in/WriteReadData/userfiles/29042021Tractor.mp4
ਭਾਰਤ ਸਰਕਾਰ ਦੀ ਵਪਾਰ ਅਤੇ ਉਦਯੋਗ ਨੀਤੀਆਂ ਦੇ ਉਦਾਰੀਕਰਨ ਨੇ ਘਰੇਲੂ ਵਪਾਰ ਵਿੱਚ ਗੁਣਵੱਤਾ ਦੀ ਚੇਤਨਾ ਪੈਦਾ ਕੀਤੀ ਹੈ ਅਤੇ ਬਰਾਮਦ ਲਈ ਵਧੇਰੇ ਜ਼ੋਰ ਦਿੱਤਾ ਹੈ । ਨਤੀਜੇ ਵਜੋਂ ਟੈਸਟਿੰਗ ਸੈਂਟਰਾਂ ਤੇ ਪ੍ਰਯੋਗਸ਼ਾਲਾਵਾਂ ਨੂੰ ਅੰਤਰਰਾਸ਼ਟਰੀ ਪੱਧਰ ਤੇ ਯੋਗਤਾ ਪ੍ਰਦਰਸਿ਼ਤ ਕਰਨ ਲਈ ਕੰਮ ਕਰਨਾ ਪੈਂਦਾ ਹੈ ।
ਟੈਸਟਿੰਗ ਮਾਨਤਾ ਇੱਕ ਪ੍ਰਕਿਰਿਆ ਹੈ , ਜਿਸ ਦੁਆਰਾ ਇੱਕ ਅਧਿਕਾਰਤ ਸੰਸਥਾ ਤੀਜੀ ਧਿਰ ਦੇ ਮੁਲਾਂਕਣ ਅਤੇ ਅੰਤਰਰਾਸ਼ਟਰੀ ਮਾਪਦੰਡਾਂ ਦੇ ਅਧਾਰ ਤੇ ਵਿਸ਼ੇਸ਼ ਟੈਸਟਾਂ ਅਤੇ ਮਾਪਾਂ ਲਈ ਤਕਨੀਕੀ ਯੋਗਤਾ ਦੀ ਰਸਮੀ ਮਾਨਤਾ ਦਿੰਦੀ ਹੈ ।
ਇਸ ਤਰ੍ਹਾਂ ਨਿਪੁੰਣਤਾ ਟੈਸਟਿੰਗ ਪ੍ਰੋਵਾਈਡਰ ਮਾਨਤਾ ਸੰਸਥਾਵਾਂ ਨੂੰ ਕੁਸ਼ਲਤਾ ਦੀ ਰਸਮੀ ਮਾਨਤਾ ਦਿੰਦੀ ਹੈ, ਜੋ ਟੈਸਟਿੰਗ ਕੁਸ਼ਲਤਾ ਮੁਹੱਈਆ ਕਰਦੀ ਹੈ । ਸੰਦਰਭ ਸਮੱਗਰੀ ਉਤਪਾਦਕ ਪ੍ਰਮਾਣਕਤਾ ਤੀਜੀ ਧਿਰ ਦੇ ਮੁਲਾਂਕਣ ਅਤੇ ਅੰਤਰਰਾਸ਼ਟਰੀ ਮਾਣਕਾਂ ਦੀ ਪਾਲਣਾ ਕਰਨ ਦੇ ਅਧਾਰ ਤੇ ਸੰਦਰਭ ਸਮੱਗਰੀ ਦੇ ਉਤਪਾਦਨ ਲਈ ਕੁਸ਼ਲਤਾ ਨੂੰ ਰਸਮੀ ਮਾਨਤਾ ਦਿੰਦੀ ਹੈ ।
ਕਬਾਇਲੀ ਮਾਮਲੇ ਮੰਤਰਾਲਾ
ਟ੍ਰਾਈਫੈੱਡ ਨੇ ਯੂਨੀਸੈੱਫ ਅਤੇ ਵਿਸ਼ਵ ਸਿਹਤ ਸੰਗਠਨ ਦੇ ਸਹਿਯੋਗ ਨਾਲ ਸਵੈ ਸਹਾਇਤਾ ਸਮੂਹਾਂ  ਲਈ ਵੈਬੀਨਾਰ ਜ਼ਰੀਏ ਡਿਜੀਟਲ ਮੁਹਿੰਮ ਸ਼ੁਰੂ ਕੀਤੀ ਤਾਕਿ ਇਹ ਸੁਨਿਸ਼ਚਿਤ ਕੀਤਾ ਜਾ ਸਕੇ ਕਿ ਜਨਜਾਤੀ - ਸੰਗ੍ਰਾਹਕ ਆਪਣੇ ਕੰਮ ਨੂੰ ਸੁਰੱਖਿਅਤ ਰੂਪ ਨਾਲ ਕਰ ਸਕਣ
ਇਸ ਮੁਹਿੰਮ ਜ਼ਰੀਏ 50 ਲੱਖ ਜਨਜਾਤੀ - ਸੰਗ੍ਰਾਹਕਾਂ ਤੱਕ ਪਹੁੰਚਣ ਦਾ ਪ੍ਰਸਤਾਵ ਹੈ
ਟ੍ਰਾਈਫੈੱਡ ਨੇ ਅੱਜ ਵੈਬੀਨਾਰ ਜ਼ਰੀਏ ਆਪਣੇ ਅਧਿਆਪਕਾ ਅਤੇ ਸਵੈ ਸਹਾਇਤਾ ਸਮੂਹਾਂ  ਨੂੰ ਵਰਚੂਅਲ ਟ੍ਰੇਨਿੰਗ ਜ਼ਰੀਏ ਕੋਵਿਡ - 19 ਬਾਰੇ ਅਤੇ ਇਸ ਦੇ ਮੁੱਖ ਨਿਵਾਰਕ ਉਪਰਾਲਿਆਂ ਉੱਤੇ ਬੁਨਿਆਦੀ ਅਨੁਸਥਾਪਨ  ਉੱਤੇ ਕੰਮ ਸ਼ੁਰੂ ਕੀਤਾ ਤਾਕਿ ਇਹ ਸੁਨਿਸ਼ਚਿਤ ਕੀਤਾ ਜਾ ਸਕੇ ਕਿ ਜਨਜਾਤੀ - ਸੰਗ੍ਰਾਹਕ ਸੁਰੱਖਿਅਤ ਰੂਪ ਨਾਲ ਕੰਮ ਕਰ ਸਕਣ। ਇਸ ਦਾ ਉਦੇਸ਼ ਸਾਰੇ 27 ਰਾਜਾਂ ਵਿੱਚ ਫੈਲੇ 18,000 ਤੋਂ ਅਧਿਕ ਪ੍ਰਤੀਯੋਗੀਆਂ ਅਤੇ ਸਾਰੇ ਕਬਾਇਲੀਆਂ ਖੇਤਰਾਂ ਤੱਕ ਪਹੁੰਚਣਾ ਹੈ। ਜਨਜਾਤੀ-ਸੰਗਰਾਹਕਾਂ ਨੂੰ ਸੁਰੱਖਿਅਤ ਰੂਪ ਨਾਲ ਕਾਰਜ ਕਰਨਾ ਸੁਨਿਸ਼ਚਿਤ ਕਰਨ ਲਈ, ਟ੍ਰਾਈਫੈੱਡ ਨੇ ਯੂਨੀਸੈੱਫ ਅਤੇ ਵਿਸ਼ਵ ਸਿਹਤ ਸੰਗਠਨ ਨਾਲ ਮਿਲ ਕੇ ਇਸ ਕੰਮ ਵਿੱਚ ਸ਼ਾਮਲ ਸਵੈਮ ਸਹਾਇਤਾ ਸਮੂਹਾਂ  ਲਈ ਡਿਜੀਟਲ ਮੁਹਿੰਮ ਨੂੰ ਹੁਲਾਰਾ ਦੇਣ ਲਈ ਡਿਜੀਟਲ ਸੰਚਾਰ ਦੀ ਯੋਜਨਾ ਦਾ ਵਿਕਾਸ ਕੀਤਾ ਹੈ, ਨਾਲ ਹੀ ਇਸ ਜ਼ਰੀਏ ਸਮਾਜਿਕ ਦੂਰੀ ਦੇ ਮਹੱਤਵ ਉੱਤੇ ਵੀ ਪ੍ਰਕਾਸ਼ ਪਾਇਆ ਹੈ।
ਪ੍ਰਤੀਭਾਗੀਆਂ ਨੂੰ ਸੰਬੋਧਨ ਕਰਦੇ ਹੋਏ, ਟ੍ਰਾਈਫੈੱਡ ਦੇ ਮੈਨੇਜਿੰਗ ਡਾਇਰੈਕਟਰ  ਸ਼੍ਰੀ ਪ੍ਰਵੀਰ ਕ੍ਰਿਸ਼ਣਾ ਨੇ ਕਿਹਾ ਕਿ ਕੋਵਿਡ-19 ਮਹਾਮਾਰੀ ਦੌਰਾਨ ਕਬਾਇਲੀ ਲੋਕਾਂ ਦੀ ਸੁਰੱਖਿਆ ਸਾਡੀ ਸਰਬ ਉੱਚ ਪ੍ਰਾਥਮਿਕਤਾ ਹੈ ਅਤੇ ਸਾਨੂੰ ਇਹ ਸੁਨਿਸ਼ਚਿਤ ਕਰਨਾ ਹੋਵੇਗਾ ਕਿ ਆਦਿਵਾਸੀ ਲੋਕ ਉਪਜ ਦੀ ਖਰੀਦ ਦੇ ਕਾਰਜ ਨੂੰ ਸੁਰੱਖਿਅਤ ਤਰੀਕੇ ਨਾਲ ਕਰ ਸਕਣ। ਇਸ ਡਿਜੀਟਲ ਮੁਹਿੰਮ ਦਾ ਉਦੇਸ਼ 50 ਲੱਖ ਤੋਂ ਅਧਿਕ ਆਦਿਵਾਸੀਆਂ ਨੂੰ ਸੁਰੱਖਿਆ ਪ੍ਰਦਾਨ ਕਰਨਾ ਹੈ। ਇਹ ਕਈ ਖੇਤਰਾਂ ਵਿੱਚ ਲਘੂ ਵਨ ਉਪਜ /ਗ਼ੈਰ - ਲੱਕੜੀ ਵਨ ਉਪਜ  ਦੇ ਸੰਗ੍ਰਿਹ ਅਤੇ ਉਪਜ ਦਾ ਸਮਾਂ ਹੈ। ਜਨਜਾਤੀ-ਸੰਗ੍ਰਾਹਕਾਂ ਅਤੇ ਉਨ੍ਹਾਂ ਦੀ ਅਰਥਵਿਵਸਥਾ ਨੂੰ ਸੁਰੱਖਿਆ ਪ੍ਰਦਾਨ ਕਰਨ ਅਤੇ ਉਨ੍ਹਾਂ ਦੀ ਆਜੀਵਿਕਾ ਸੁਨਿਸ਼ਚਿਤ ਕਰਨ ਲਈ ਕੁਝ ਸਰਗਰਮ ਉਪਾਅ ਸ਼ੁਰੂ ਕਰਨ ਦੀ ਜ਼ਰੂਰਤ ਹੈ ।
ਯੂਨੀਸੈੱਫ ਸਵੈ ਸਹਾਇਤਾ ਸਮੂਹ  ਕੇਂਦਰਾਂ ਨੂੰ ਡਿਜੀਟਲ ਮਲਟੀ ਮੀਡੀਆ ਜ਼ਰੀਏ ਜਿਵੇਂ ਵੈਬੀਨਾਰ ਦੇ ਜ਼ਰੀਏ ਵਰਚੁਅਲ ਟ੍ਰੇਨਿੰਗ , ਸੋਸ਼ਲ ਮੀਡੀਆ ਮੁਹਿੰਮ  ਅਤੇ ਵਨਯ ਰੇਡੀਓ  ਜਿਹੇ ਪ੍ਰੋਗਰਾਮਾਂ ਜ਼ਰੀਏ ਜ਼ਰੂਰੀ ਸਹਾਇਤਾ ਪ੍ਰਦਾਨ ਕਰ ਰਿਹਾ ਹੈ। ਇਸ ਦੇ ਇਲਾਵਾ, ਟ੍ਰਾਈਫੈੱਡ ਆਰਟ ਆਵ੍ ਲਿਵਿੰਗ ਫਾਊਡੇਸ਼ਨ ਨਾਲ ਮਿਲ ਕੇ ਹੈਸ਼ਟੈਗ #iStandWithHumanity ਪਹਿਲ ਜ਼ਰੀਏ ਵੀ ਪਹੁੰਚ ਬਣਾ ਰਿਹਾ ਹੈ, ਤਾਕਿ ਕਬਾਇਲੀ ਭਾਈਚਾਰੇ ਦੇ ਲੋਕਾਂ ਨੂੰ ਜ਼ਰੂਰੀ ਭੋਜਨ ਅਤੇ ਰਾਸ਼ਨ ਉਪਲੱਬਧ ਕਰਵਾਇਆ ਜਾ ਸਕੇ ।
27 ਰਾਜਾਂ ਅਤੇ 1 ਕੇਂਦਰ ਸ਼ਾਸਿਤ ਪ੍ਰਦੇਸ਼ ਵਿੱਚ ਕੁੱਲ 1205 ਵਨ ਧਨ ਵਿਕਾਸ ਕੇਂਦਰ  ਪ੍ਰਵਾਨ ਕੀਤੇ ਗਏ ਹਨ, ਜਿਨ੍ਹਾਂ ਵਿੱਚ 18,075 ਵਨ ਧਨ ਸਵੈ ਸਹਾਇਤਾ ਸਮੂਹ  ਸ਼ਾਮਲ ਹਨ। ਇਸ ਯੋਜਨਾ ਨਾਲ ਕਰੀਬ 3.6 ਲੱਖ ਕਬਾਇਲੀਆਂ  ਨੂੰ ਲਾਭ ਹੋਵੇਗਾ। ਇਸ ਨੂੰ ਸ਼ੁਰੂ ਕਰਦੇ ਹੋਏ, ਇਨ੍ਹਾਂ ਵਿੱਚੋਂ 15,000 ਨੂੰ ਡਿਜੀਟਲ ਟ੍ਰੇਨਿੰਗ ਪ੍ਰੋਗਰਾਮ ਜ਼ਰੀਏ ਵਨ ਧਨ ਸਮਾਜਿਕ ਦੂਰੀ ਜਾਗਰੂਕਤਾ ਸਹਿ ਆਜੀਵਿਕਾ ਕੇਂਦਰ ਦੇ ਰੂਪ ਵਿੱਚ ਹੁਲਾਰਾ ਦਿੱਤਾ ਜਾਵੇਗਾ। ਇਹ ਸਵੈ ਸਹਾਇਤਾ ਸਮੂਹ  ਇਸ ਭਾਈਚਾਰੇ ਵਿੱਚ ਸਮਾਜਿਕ ਦੂਰੀ ਅਤੇ ਪਾਲਣ ਕੀਤੇ ਜਾਣ ਵਾਲੇ ਉਪਾਵਾਂ ਬਾਰੇ ਜਾਣਕਾਰੀ ਦੇ ਕੇ ਜਾਗਰੂਕਤਾ ਵੀ ਪੈਦਾ ਕਰਨਗੇ । ਕੋਵਿਡ-19 ਦੌਰਾਨ ਐੱਨਟੀਐੱਫਪੀ ਨਾਲ ਸਬੰਧਿਤ ‘ਕੀ ਕਰੀਏ ਅਤੇ ਕੀ ਨਾ ਕਰੀਏ’ ਦੀ ਅਡਵਾਈਜ਼ਰੀ ਨੂੰ ਵੀ ਧਿਆਨ ਵਿੱਚ ਰੱਖਿਆ ਜਾਣਾ ਚਾਹੀਦਾ ਹੈ, ਨਾਲ ਹੀ ਵਿਅਕਤੀਗਤ ਸਵੱਛਤਾ ਬਣਾਈ ਰੱਖਣ ਲਈ ਲੋਕਾਂ ਨੂੰ ਜਾਗਰੂਕ ਕਰਨਾ, ਲੈਣ-ਦੇਣ ਦੀ ਪ੍ਰਕਿਰਿਆ ਵਿੱਚ ਕੈਸ਼ਲੈੱਸ ਨੂੰ ਅਪਣਾਉਣਾ ਜਿਹੇ ਮੁੱਖ ਉਪਾਅ ਇੱਕ - ਦੂਜੇ ਨਾਲ ਸਾਂਝੇ ਕੀਤੇ ਜਾਣਗੇ।
ਰਾਸ਼ਟਰਪਤੀ ਸਕੱਤਰੇਤ
ਭਾਰਤ ਦੇ ਰਾਸ਼ਟਰਪਤੀ 5 ਤੋਂ 8 ਅਗਸਤ ਤੱਕ ਤਮਿਲ ਨਾਡੂ ਅਤੇ ਪੁਡੂਚੇਰੀ ਦੀ ਯਾਤਰਾ ‘ਤੇ ਰਹਿਣਗੇ
ਭਾਰਤ ਦੇ ਰਾਸ਼ਟਰਪਤੀ, ਸ਼੍ਰੀਮਤੀ ਦ੍ਰੌਪਦੀ ਮੁਰਮੂ 5 ਤੋਂ 8 ਅਗਸਤ, 2023 ਤੱਕ ਤਮਿਲ ਨਾਡੂ ਅਤੇ ਪੁਡੂਚੇਰੀ ਦੀ ਯਾਤਰਾ ‘ਤੇ ਰਹਿਣਗੇ।
ਰਾਸ਼ਟਰਪਤੀ 5 ਅਗਸਤ, 2023 ਨੂੰ ਮੁਦੁਮਲਾਈ ਟਾਈਗਰ ਰਿਜ਼ਰਵ ਦਾ ਦੌਰਾ ਕਰਨਗੇ ਤੇ ਤਮਿਲ ਨਾਡੂ ਦੇ ਮਹਾਵਤਾਂ ਅਤੇ ਸਹਾਇਕਾਂ ਦੇ ਨਾਲ ਗੱਲਬਾਤ ਕਰਨਗੇ।
ਰਾਸ਼ਟਰਪਤੀ 6 ਅਗਸਤ, 2023 ਨੂੰ ਚੇਨਈ ਵਿੱਚ ਮਦ੍ਰਾਸ ਯੂਨੀਵਰਸਿਟੀ ਦੇ 165ਵੇਂ ਕਨਵੋਕੇਸ਼ਨ ਨੂੰ ਸੰਬੋਧਨ ਕਰਨਗੇ। ਇਸੇ ਦਿਨ, ਉਹ ਰਾਜ ਭਵਨ, ਚੇਨਈ ਵਿੱਚ ਤਮਿਲ ਨਾਡੂ ਦੇ ਪੀਵੀਟੀਜੀ ਦੇ ਮੈਂਬਰਾਂ ਨਾਲ ਵੀ ਮੁਲਾਕਾਤ ਕਰਨਗੇ, ਮਹਾਕਵੀ ਸੁਬ੍ਰਮਣਯਮ ਭਾਰਥਿਯਾਰ ਦੇ ਚਿੱਤਰ ਤੋਂ ਪਰਦਾ ਹਟਾਉਣਗੇ ਅਤੇ ਰਾਜ ਭਵਨ ਦੇ ਦਰਬਾਰ ਹਾਲ ਦਾ ਨਾਮ ਬਦਲ ਕੇ ਭਾਰਥਿਯਾਰ ਮੰਡਪਮ ਰੱਖਣ ਦੇ ਸਮਾਰੋਹ ਵਿੱਚ ਹਿੱਸਾ ਲੈਣਗੇ।
ਰਾਸ਼ਟਰਪਤੀ 7 ਅਗਸਤ, 2023 ਨੂੰ ਜਵਾਹਰਲਾਲ ਇੰਸਟੀਟਿਊਟ ਆਵ੍ ਪੋਸਟਗ੍ਰੈਜੁਏਟ ਮੈਡਕੀਲ ਐਜੁਕੇਸ਼ਨ ਐਂਡ ਰਿਸਰਚ , ਪੁਡੂਚੇਰੀ ਦੇ ਲੀਨੀਅਰ ਐਕਸੇਲੇਟਰ ਦਾ ਉਦਘਾਟਨ ਕਰਨਗੇ। ਉਹ ਵਿਲੀਆਨੁਰ  ਵਿੱਚ ਰਾਸ਼ਟਰੀ ਆਯੁਸ਼ ਮਿਸ਼ਨ ਦੇ ਤਹਿਤ 50 ਬੈੱਡ ਵਾਲੇ ਹਸਪਤਾਲ ਦਾ ਵੀ ਵਰਚੁਅਲੀ ਉਦਘਾਟਨ ਕਰਨਗੇ ਅਤੇ ਪੁਡੂਚੇਰੀ ਸਰਕਾਰ ਦੁਆਰਾ ਉਨ੍ਹਾਂ ਦੇ ਸਨਮਾਨ ਵਿੱਚ ਆਯੋਜਿਤ ਸਿਵਿਕ ਰਿਸੈਪਸ਼ਨ ਵਿੱਚ ਹਿੱਸਾ ਲੈਣਗੇ।
ਰਾਸ਼ਟਰਪਤੀ 8 ਅਗਸਤ, 2023 ਨੂੰ ਔਰੋਵਿਲੇ ਵਿੱਚ ਇੱਕ ਸ਼ਹਿਰ ਪ੍ਰਦਰਸ਼ਨੀ, ਮਾਤ੍ਰੀਮੰਦਿਰ ਦੇਖਣ ਜਾਣਗੇ ਅਤੇ ‘ਐਸਪਾਇਰਿੰਗ ਫੋਰ ਸੁਪਰਮਾਈਂਡ ਇਨ ਦ ਸਿਟੀ ਆਵ੍ ਕਾਂਸ਼ੀਅਸਨੈੱਸ’ ਵਿਸ਼ੇ ‘ਤੇ ਇੱਕ ਸੰਮੇਲਨ ਦਾ ਉਦਘਾਟਨ ਕਰਨਗੇ।
ਵਿੱਤ ਮੰਤਰਾਲਾ
35,074 ਕਰਦਾਤਾਵਾਂ ਨੇ ਵਿਵਾਦ ਸੇ ਵਿਸ਼ਵਾਸ ਸਕੀਮ ਦੀ ਚੌਣ ਕੀਤੀ
8 ਸਤੰਬਰ, 2020 ਤਕ ਜਮ੍ਹਾ ਕਰਵਾਏ ਗਏ ਫਾਰਮ -1  ਦੇ ਜ਼ਰੀਏ ਸਿੱਧੇ ਟੈਕਸ ਵਿਵਾਦ ਸੇ ਵਿਸ਼ਵਾਸ ਐਕਟ ਦੀ ਚੋਣ ਕਰਨ ਵਾਲੇ ਕੁਲ ਕਰਦਾਤਾਵਾਂ ਦੀ ਗਿਣਤੀ 35,074 ਹੈ । ਇਹ ਜਾਣਕਾਰੀ ਕੇਂਦਰੀ ਵਿੱਤ ਅਤੇ ਕਾਰਪੋਰੇਟ ਮਾਮਲਿਆਂ ਬਾਰੇ ਰਾਜ ਮੰਤਰੀ ਸ੍ਰੀ ਅਨੁਰਾਗ ਸਿੰਘ ਠਾਕੁਰ ਨੇ ਅੱਜ ਰਾਜ ਸਭਾ ਵਿੱਚ ਇੱਕ ਸਵਾਲ ਦੇ ਲਿਖਤੀ ਜਵਾਬ ਵਿੱਚ ਦਿੱਤੀ ।
ਵਧੇਰੇ ਜਾਣਕਾਰੀ ਦਿੰਦਿਆਂ ਮੰਤਰੀ ਨੇ ਅੱਗੇ ਕਿਹਾ ਕਿ ਐਕਟ ਰਾਹੀਂ ਹੁਣ ਤੱਕ 9,538 ਕਰੋੜ ਰੁਪਏ ਦਾ ਰੈਵੇਨਿਊ ਇਕੱਠਾ ਕੀਤਾ ਗਿਆ ਹੈ । ਇਸ ਅੰਕੜੇ ਵਿੱਚ ਟੈਕਸਦਾਤਾਵਾਂ ਦੁਆਰਾ ਕੀਤੇ ਗਏ ਉਹ ਭੁਗਤਾਨ ਸ਼ਾਮਲ ਨਹੀਂ ਹਨ ਜਿਨ੍ਹਾਂ ਨੇ ਅਜੇ ਸਕੀਮ ਦੇ ਤਹਿਤ ਆਪਣੇ ਐਲਾਨ ਦਾਇਰ ਕਰਨੇ ਹਨ I ਇਸ ਸਕੀਮ ਤਹਿਤ ਘੋਸ਼ਣਾ ਪੱਤਰ ਦਾਖਲ ਕਰਨ ਦੀ ਸਮਾਂ ਸੀਮਾ 31 ਦਸੰਬਰ, 2020 ਤੱਕ ਵਧਾ ਦਿੱਤੀ ਗਈ ਹੈ।
ਆਰ ਐਮ /ਕੇ ਐਮ ਐਨ
(Visitor Counter : 120
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਸ੍ਰੀ ਗੁਰੂ ਗ੍ਰੰਥ ਸਾਹਿਬ ਜੀ ਦੇ ਪ੍ਰਕਾਸ਼ ਪੁਰਬ ‘ਤੇ ਲੋਕਾਂ ਨੂੰ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਸ੍ਰੀ ਗੁਰੂ ਗ੍ਰੰਥ ਸਾਹਿਬ ਜੀ ਦੇ ਪ੍ਰਕਾਸ਼ ਪੁਰਬ ਦੇ ਪਾਵਨ ਅਵਸਰ ‘ਤੇ ਲੋਕਾਂ ਨੂੰ ਵਧਾਈਆਂ ਦਿੱਤੀਆਂ ਹਨ ।
ਪ੍ਰਧਾਨ ਮੰਤਰੀ ਨੇ, ਇੱਕ ਟਵੀਟ ਵਿੱਚ ਕਿਹਾ;
ਸ੍ਰੀ ਗੁਰੂ ਗ੍ਰੰਥ ਸਾਹਿਬ ਜੀ ਦੇ ਪ੍ਰਕਾਸ਼ ਪੁਰਬ ਦੇ ਪਵਿੱਤਰ ਮੌਕੇ 'ਤੇ ਵਧਾਈਆਂ, ਜਿਨ੍ਹਾਂ ਦੇ ਨੇਕ ਸਿਧਾਂਤ, ਦਇਆ ਨਿਆਂ ਅਤੇ ਸਮਾਨਤਾ 'ਤੇ ਜ਼ੋਰ ਸਮੁੱਚੀ ਮਨੁੱਖਤਾ ਦਾ ਮਾਰਗਦਰਸ਼ਨ ਕਰਦੇ ਹਨ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਭਾਰਤ ਕੋਵਿਡ -19 ਬਿਮਾਰੀ ਤੋਂ ਇਕ ਹੀ ਦਿਨ ਵਿਚ ਠੀਕ ਹੋਣ ਦੇ ਰਿਕਾਰਡ ਉੱਚ ਪੱਧਰ 'ਤੇ ਪਹੁੰਚ ਗਿਆ ਹੈ
ਪਿਛਲੇ 24 ਘੰਟਿਆਂ ਵਿੱਚ 62,282 ਲੋਕ ਕੋਵਿਡ -19 ਬਿਮਾਰੀ ਤੋਂ ਠੀਕ ਹੋਏ
ਕ੍ਰਿਆਸ਼ੀਲ ਮਾਮਲਿਆਂ ਦੀ ਪ੍ਰਤੀਸ਼ਤਤਾ ਵਿੱਚ ਕਮੀ ਅਤੇ ਇਸ ਤੋਂ ਠੀਕ ਹੋਣ ਵਾਲੇ ਲੋਕਾਂ ਦੀ ਪ੍ਰਤੀਸ਼ਤਤਾ ਵਿੱਚ ਵਾਧਾ ਹੋਇਆ
ਕੋਵਿਡ -19 ਬਿਮਾਰੀ ਤੋਂ ਠੀਕ ਹੋਣ ਵਾਲੇ ਲੋਕਾਂ ਦੀ ਗਿਣਤੀ ਵਿਚ ਰੋਜ਼ਾਨਾ ਨਿਰੰਤਰ ਵਾਧਾ ਦਰਜ ਕਰਦੇ ਹੋਏ ਭਾਰਤ ਨੇ ਅੱਜ ਇਸ ਮਾਮਲੇ ਵਿਚ ਇਕ ਹੋਰ ਸਿਖਰ ਨੂੰ ਛੂਹ ਲਿਆ ਹੈ। ਇਸ ਬਿਮਾਰੀ ਤੋਂ ਪਿਛਲੇ 24 ਘੰਟਿਆਂ ਵਿੱਚ 62,282 ਮਰੀਜ਼ ਠੀਕ ਹੋਏ ਹਨ ਅਤੇ ਉਨ੍ਹਾਂ ਨੂੰ ਹਸਪਤਾਲ ਤੋਂ ਛੁੱਟੀ ਦੇ ਦਿੱਤੀ ਗਈ ਹੈ
ਵਧੇਰੇ ਮਰੀਜਾਂ ਦੇ ਠੀਕ ਹੋਣ ਅਤੇ ਹਸਪਤਾਲਾਂ ਅਤੇ ਘਰਾਂ ਵਿੱਚ ਆਇਸੋਲੇਸ਼ਨ  ਤੋਂ ਛੁੱਟੀ ਮਿਲਣ ਦੇ ਨਾਲ ਹੀ ਅੱਜ ਮਰੀਜਾਂ ਦੇ ਠੀਕ ਹੋਣ ਦੀ ਗਿਣਤੀ 21.5 ਲੱਖ  ਦਾ ਅੰਕੜਾ ਪਾਰ ਕਰ ਗਈ ਹੈ। ਕਰੋਨਾ ਦੀ ਲਾਗ ਤੋਂ ਠੀਕ ਹੋਣ ਵਾਲੇ ਲੋਕਾਂ ਅਤੇ ਕੋਵਿਡ -19 ਦੇ ਕ੍ਰਿਆਸ਼ੀਲ ਮਾਮਲਿਆਂ ਵਿਚ ਅੰਤਰ ਅੱਜ ਵਧਕੇ 14,66,918 ਤੱਕ ਹੋ ਗਿਆ ਹੈ। ਕੋਵਿਡ -19 ਦੇ ਵੱਡੀ ਗਿਣਤੀ ਵਿੱਚ ਮਰੀਜ਼ਾਂ ਦੇ ਠੀਕ ਹੋਣ ਤੋਂ ਬਾਅਦ ਉਨ੍ਹਾਂ ਦੀ ਠੀਕ ਹੋਣ ਦੀ ਪ੍ਰਤੀਸ਼ਤ ਦਰ ਵਿੱਚ ਨਿਰੰਤਰ ਵਾਧਾ ਹੋ ਰਿਹਾ ਹੈ ਅਤੇ ਇਸਦੇ ਨਾਲ ਕ੍ਰਿਆਸ਼ੀਲ ਮਾਮਲਿਆਂ ਦੀ ਪ੍ਰਤੀਸ਼ਤਤਾ ਵੀ ਲਗਾਤਾਰ ਘਟਦੀ ਜਾ ਰਹੀ ਹੈ।
ਕਰੋਨਾ ਤੋਂ ਠੀਕ ਹੋਣ ਵਾਲਿਆਂ ਦੀ ਵੱਧਦੀ ਗਿਣਤੀ ਦੇ ਨਾਲ ਭਾਰਤ ਵਿਚ ਇਸ ਤੋਂ ਸਿਹਤਯਾਬ ਹੋਣ ਦੀ ਦਰ ਅੱਜ ਵਧ ਕੇ 74 ਫ਼ੀਸਦ  ਹੋ ਗਈ ਹੈ ਜੋ ਕਿ ਇਹ ਯਕੀਨੀ ਬਣਾਉਂਦਾ ਹੈ ਕਿ ਜ਼ਿਆਦਾ ਤੋਂ ਜ਼ਿਆਦਾ ਮਰੀਜ਼ ਠੀਕ ਹੋ ਰਹੇ ਹਨ।
ਇਹ 33 ਰਾਜਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਵਿੱਚ ਲਾਗ ਤੋਂ ਠੀਕ ਹੋਣ ਦੀ ਦਰ 50 ਫ਼ੀਸਦ ਤੋਂ ਵੱਧ ਹੋਣ ਕਾਰਨ ਹੋ ਸੰਭਵ ਹੋ ਸਕਿਆ ਹੈ।
ਮੌਜੂਦਾ ਕ੍ਰਿਆਸ਼ੀਲ ਕੇਸ  ਹੀ ਦੇਸ਼ 'ਤੇ ਇਸਦਾ ਅਸਲ ਭਾਰ ਹਨ। ਪਿਛਲੇ 24 ਘੰਟਿਆਂ ਵਿੱਚ ਇੱਕ ਹੋਰ ਗਿਰਾਵਟ ਦਰਜ ਕਰਦੇ ਹੋਏ ਇਹ ਅੱਜ ਕੁੱਲ ਕੋਵਿਡ -19 ਦੇ ਪੌਜੇਟਿਵ ਮਾਮਲਿਆਂ ਦਾ 23.82 ਫ਼ੀਸਦ ਹੈ। ਇਹ ਸਾਰੇ ਪੌਜੇਟਿਵ ਮਾਮਲੇ ਸਰਗਰਮ ਡਾਕਟਰੀ ਨਿਗਰਾਨੀ ਅਧੀਨ ਹਨ।
ਹਸਪਤਾਲਾਂ, ਘਰਾਂ ਵਿਚ ਡਾਕਟਰਾਂ ਦੀ ਨਿਗਰਾਨੀ ਹੇਠ ਆਈਸੋਲੇਸ਼ਨ ਦੌਰਾਨ ਬੇਹਤਰ ਅਤੇ ਪ੍ਰਭਾਵੀ ਕਲੀਨਿਕਲ ਇਲਾਜ,ਨਾਨ-ਇਨਵੇਸਿਵ ਆਕਸੀਜਨ ਸਹਾਇਤਾ ਦੀ ਵਰਤੋਂ, ਮਰੀਜ਼ਾਂ ਨੂੰ ਜਲਦੀ ਅਤੇ ਸਮੇਂ ਸਿਰ ਇਲਾਜ ਲਈ ਲਿਆਉਣ ਲਈ ਐਂਬੂਲੈਂਸਾਂ ਦੀਆਂ ਬੇਹਤਰ ਸੇਵਾਵਾਂ, ਨਵੀਂ ਦਿੱਲੀ ਸਥਿਤ ਏਮਜ਼ ਅਧਾਰਤ ਰਿਮੋਟ ਕਾਉਂਸਲਿੰਗ ਸੈਸ਼ਨਾਂ ਰਾਹੀਂ ਸਰਗਰਮ ਤਕਨੀਕੀ ਮਾਰਗ-ਦਰਸ਼ਨ ਰਾਹੀਂ ਕੋਵਿਡ -19 ਮਰੀਜ਼ਾਂ ਦਾ ਇਲਾਜ ਕਰਨ ਵਾਲੇ ਡਾਕਟਰਾਂ ਦੇ ਕਲੀਨਿਕਲ ਹੁਨਰਾਂ ਨੂੰ ਅਪਗ੍ਰੇਡ ਕਰਨ 'ਤੇ ਧਿਆਨ ਕੇਂਦਰਿਤ ਕਰਨ ਨਾਲ ਮਰੀਜ਼ਾਂ ਦਾ ਬਿਹਤਰ ਅਤੇ ਪ੍ਰਭਾਵਸ਼ਾਲੀ ਇਲਾਜ ਸੰਭਵ ਹੋ ਰਿਹਾ ਹੈ। ਇਸ ਨਾਲ ਇਹ ਸੁਨਿਸ਼ਚਿਤ ਹੋਇਆ ਹੈ ਕਿ ਭਾਰਤ ਵਿਚ ਮੌਤ ਦਰ  ਇਸਦੀ ਆਲਮੀ ਔਸਤ ਤੋਂ ਹੇਠਾਂ ਹੈ। ਇਸ ਵਿੱਚ ਨਿਰੰਤਰ ਗਿਰਾਵਟ ਦਰਜ ਕੀਤੀ ਜਾ ਰਹੀ ਹੈ ਜੋ ਹੁਣ 1.89 ਫ਼ੀਸਦ ਹੈ।
ਬਿਮਾਰੀ ਦੀ ਪਛਾਣ ਕਰਨ ਲਈ ਪਿਛਲੇ 24 ਘੰਟਿਆਂ ਵਿੱਚ 8,05,985 ਨਮੂਨਿਆਂ ਦੀ ਜਾਂਚ ਕੀਤੀ ਗਈ। ਇਸਦੇ ਨਾਲ, ਹੁਣ ਤੱਕ ਕੁੱਲ 3,3,467,237 ਨਮੂਨਿਆਂ ਦੀ ਜਾਂਚ ਕੀਤੀ ਗਈ ਹੈ।
ਦੇਸ਼ ਵਿਚ ਟੈਸਟਿੰਗ ਲੈਬਾਰਟਰੀ ਨੈਟਵਰਕ ਨੂੰ ਲਗਾਤਾਰ ਮਜ਼ਬੂਤ ਕੀਤਾ ਜਾ ਰਿਹਾ ਹੈ। ਅੱਜ ਤਕ ਦੇਸ਼ ਵਿਚ 1504 ਪ੍ਰਯੋਗਸ਼ਾਲਾਵਾਂ ਜਿਨ੍ਹਾਂ ਵਿਚੋਂ ਸਰਕਾਰੀ ਖੇਤਰ ਵਿਚ 978 ਅਤੇ ਨਿੱਜੀ ਖੇਤਰ ਵਿਚ 526 ਪ੍ਰਯੋਗਸ਼ਾਲਾਵਾਂ ਕੰਮ ਕਰ ਰਹੀਆਂ ਹਨ। ਇਨ੍ਹਾਂ ਵਿੱਚ ਸ਼ਾਮਲ ਹਨ:
• ਰੀਅਲ ਟਾਈਮ ਆਰਟੀ-ਪੀਸੀਆਰ ਅਧਾਰਤ ਟੈਸਟਿੰਗ ਪ੍ਰਯੋਗਸ਼ਾਲਾਵਾਂ: 772 
•ਟਰੂਨੇਟ ਅਧਾਰਤ ਟੈਸਟਿੰਗ ਪ੍ਰਯੋਗਸ਼ਾਲਾ: 614 
• ਸੀਬੀਐਨਏਏਟੀ ਅਧਾਰਤ ਟੈਸਟਿੰਗ ਪ੍ਰਯੋਗਸ਼ਾਲਾਵਾਂ: 118 
ਕੋਵਿਡ -19 ਨਾਲ ਸੰਬੰਧਤ ਤਕਨੀਕੀ ਮੁੱਦਿਆਂ, ਦਿਸ਼ਾ ਨਿਰਦੇਸ਼ਾਂ ਅਤੇ ਸਲਾਹਾਂ ਬਾਰੇ ਸਾਰੀ ਪ੍ਰਮਾਣਿਕ ਅਤੇ ਅਪਡੇਟ ਕੀਤੀ ਜਾਣਕਾਰੀ ਲਈ ਕਿਰਪਾ ਕਰਕੇ https://www.mohfw.gov.in/ ਅਤੇ @MOHFW_INDIA ਵੇਖੋ।
ਕੋਵਿਡ -19 ਨਾਲ ਜੁੜੇ ਤਕਨੀਕੀ ਪ੍ਰਸ਼ਨ technicalquery.covid19[at]gov[dot]in ਅਤੇ ਹੋਰ ਪ੍ਰਸ਼ਨ ncov2019[at]gov[dot]in ਅਤੇ @CovidIndiaSeva 'ਤੇ ਭੇਜੇ ਜਾ ਸਕਦੇ ਹਨ।
ਕੋਵਿਡ -19 ਬਾਰੇ ਕੋਈ ਪ੍ਰਸ਼ਨ ਹੈ, ਤਾਂ ਸਿਹਤ ਅਤੇ ਪਰਿਵਾਰ ਭਲਾਈ ਮੰਤਰਾਲੇ ਦੇ ਹੈਲਪਲਾਈਨ ਨੰਬਰ : + 91-11-23978046 ਜਾਂ 1075 'ਤੇ ਕਾਲ ਕਰੋ। ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਦੀ ਹੈਲਪਲਾਈਨ ਨੰਬਰਾਂ ਦੀ ਸੂਚੀ https://www.mohfw.gov.in/pdf/coronvavirushelplinenumber.pdf 'ਤੇ ਵੀ ਉਪਲਬਧ ਹੈ।
ਖੇਤੀਬਾੜੀ ਮੰਤਰਾਲਾ
ਦਾਲਾਂ ਦੇ ਉਤਪਾਦਨ ਨੂੰ ਉਤਸ਼ਾਹਤ ਕਰਨਾ
ਦਾਲਾਂ ਦੀਆਂ ਬੀਜ ਮਿਨੀਕਿਟਾਂ ਰਾਸ਼ਟਰੀ ਖੁਰਾਕ ਸੁਰੱਖਿਆ ਮਿਸ਼ਨ  ਦੇ ਅਧੀਨ ਦਾਲਾਂ ਪੈਦਾ ਕਰਨ ਵਾਲੇ ਪ੍ਰਮੁੱਖ ਰਾਜਾਂ ਦੇ ਕਿਸਾਨਾਂ ਨੂੰ ਵੰਡੀਆਂ ਜਾਂਦੀਆਂ ਹਨ । ਬੀਜ ਮਿਨੀਕਿਟਾਂ ਦੀ ਜ਼ਿਲ੍ਹਾ ਪੱਧਰ 'ਤੇ ਐਲੋਕੇਸ਼ਨ ਅਤੇ ਵੰਡ ਸਬੰਧਤ ਰਾਜ ਸਰਕਾਰਾਂ ਵੱਲੋਂ ਪ੍ਰਬੰਧਤ ਕੀਤੀ ਜਾਂਦੀ ਹੈ I
ਸਿੱਧੇ ਲਾਭ ਦਾ ਤਬਾਦਲਾ  ਰਾਜਾਂ ਵੱਲੋਂ ਰਾਸ਼ਟਰੀ ਖੁਰਾਕ ਸੁਰੱਖਿਆ ਮਿਸ਼ਨ  ਅਧੀਨ ਲਾਗੂ ਕੀਤਾ ਜਾਂਦਾ ਹੈ। ਰਾਜ ਆਧਾਰ ਸਮਰੱਥ ਸਿਸਟਮ ਦੀ ਵਰਤੋਂ ਕਰਕੇ ਟੀਚੇ ਵਾਲੇ ਲਾਭਪਾਤਰੀਆਂ ਨੂੰ ਲਾਭ ਤਬਦੀਲ ਕਰਦੇ ਹਨ। ਬਹੁਤ ਸਾਰੇ ਰਾਜਾਂ ਜਿਵੇਂ ਗੁਜਰਾਤ, ਤਾਮਿਲਨਾਡੂ, ਆਂਧਰਾ ਪ੍ਰਦੇਸ਼, ਮਹਾਰਾਸ਼ਟਰ ਆਦਿ ਨੇ ਬੀਜ ਮਿਨੀਕਿਟਾਂ ਦੀ ਅਧਾਰ ਸਮਰੱਥ ਵੰਡ ਦੀ ਰਿਪੋਰਟ ਕੀਤੀ ਹੈ। ਬੀਜ ਮਿਨੀਕਿਟ ਪ੍ਰੋਗਰਾਮ ਅਧੀਨ ਦਾਲਾਂ ਦੇ ਉਤਪਾਦਨ ਅਤੇ ਉਤਪਾਦਕਤਾ ਦੀ ਮੁੱਖ ਤੌਰ ਤੇ ਰਾਜ ਸਰਕਾਰ ਦੇ ਖੇਤਰੀ ਕਾਰਜਕਾਰੀ ਅਤੇ ਰਾਜ ਖੁਰਾਕ ਸੁਰੱਖਿਆ ਮਿਸ਼ਨ ਕਾਰਜਕਾਰੀ ਕਮੇਟੀ  ਵੱਲੋਂ ਮੁੱਖ ਸਕੱਤਰ / ਖੇਤੀ ਉਤਪਾਦਨ ਕਮਿਸ਼ਨਰ ਦੀ ਅਗਵਾਈ ਵਿੱਚ ਨਿਗਰਾਨੀ ਕੀਤੀ ਜਾਂਦੀ ਹੈ।
ਇਸ ਤੋਂ ਇਲਾਵਾ, ਖੇਤੀਬਾੜੀ ਅਤੇ ਕਿਸਾਨ ਭਲਾਈ ਵਿਭਾਗ ਵੱਲੋਂ ਗਠਿਤ ਰਾਸ਼ਟਰ ਪੱਧਰੀ ਨਿਗਰਾਨੀ ਟੀਮਾਂ  ਵੱਲੋਂ ਵੀ ਬੀਜ ਮਿਨੀਕਿਟ ਵਾਲੇ ਖੇਤਾਂ ਦਾ ਦੌਰਾ ਕੀਤਾ ਜਾਂਦਾ ਹੈ। ਐਨਐਫਐਸਐਮ-ਦਾਲਾਂ ਪ੍ਰੋਗਰਾਮ ਤਹਿਤ ਵੱਖ ਵੱਖ ਦਖਲਅੰਦਾਜ਼ੀਆਂ ਦੇ ਨਤੀਜੇ ਵਜੋਂ, ਦਾਲਾਂ ਦਾ ਉਤਪਾਦਨ ਸਾਲ 2015-16 ਵਿਚ 16.32 ਮਿਲੀਅਨ ਮੀਟ੍ਰਿਕ ਟਨ ਤੋਂ ਵਧ ਕੇ 2020-21  ਵਿਚ 25.56 ਮਿਲੀਅਨ ਮੀਟ੍ਰਿਕ ਟਨ ਹੋ ਗਿਆ ਹੈ। ਇਸੇ ਸਮੇਂ ਦੌਰਾਨ ਦਾਲਾਂ ਦੀ ਉਤਪਾਦਕਤਾ 655 ਕਿਲੋ ਪ੍ਰਤੀ ਹੈਕਟੇਅਰ ਤੋਂ ਵੱਧ ਕੇ 878 ਕਿਲੋ ਪ੍ਰਤੀ ਹੈਕਟੇਅਰ ਹੋ ਗਈ ਹੈ।
ਇਹ ਜਾਣਕਾਰੀ ਕੇਂਦਰੀ ਖੇਤੀਬਾੜੀ ਅਤੇ ਕਿਸਾਨ ਭਲਾਈ ਮੰਤਰੀ ਸ੍ਰੀ ਨਰੇਂਦਰ ਸਿੰਘ ਤੋਮਰ ਨੇ ਅੱਜ ਲੋਕ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਦਿੱਤੀ।
ਕਿਰਤ ਤੇ ਰੋਜ਼ਗਾਰ ਮੰਤਰਾਲਾ
ਅਸਮ ਦੇ ਗੁਹਾਟੀ ਵਿਖੇ 3-5 ਅਪ੍ਰੈਲ, 2023 ਤੱਕ ਈਡਬਲਿਊਜੀ ਮੀਟਿੰਗ ਦੇ ਦੂਜੇ ਦਿਨ ਤਿੰਨ ਤਰਜੀਹੀ ਖੇਤਰਾਂ 'ਤੇ ਮੰਤਰੀ ਪੱਧਰੀ ਐਲਾਨ ਪੱਤਰ ਦੇ ਖਰੜੇ 'ਤੇ ਚਰਚਾ ਕੀਤੀ ਗਈ
ਭਾਰਤ ਦੀ ਜੀ 20 ਪ੍ਰਧਾਨਗੀ ਹੇਠ ਦੂਜੀ ਤਿੰਨ ਰੋਜ਼ਾ ਰੋਜ਼ਗਾਰ ਕਾਰਜ ਸਮੂਹ  ਮੀਟਿੰਗ ਗੁਹਾਟੀ, ਅਸਮ ਵਿਖੇ ਚੱਲ ਰਹੀ ਹੈ। ਕਿਰਤ ਅਤੇ ਰੋਜ਼ਗਾਰ ਸਕੱਤਰ ਸ਼੍ਰੀਮਤੀ ਆਰਤੀ ਆਹੂਜਾ ਈਡਬਲਿਊਜੀ ਵਲੋਂ ਲਏ ਗਏ ਤਿੰਨ ਤਰਜੀਹੀ ਖੇਤਰਾਂ ਨੂੰ ਕਵਰ ਕਰਨ ਵਾਲੇ ਮੰਤਰੀ ਪੱਧਰੀ ਘੋਸ਼ਣਾ ਖਰੜੇ 'ਤੇ ਚਰਚਾ ਦਾ ਸੰਚਾਲਨ ਕਰ ਰਹੇ ਹਨ। ਇਹ ਖਰੜਾ ਮੰਤਰੀ ਪੱਧਰੀ ਐਲਾਨ ਪੱਤਰ ਪਹਿਲਾਂ ਜੀ-20 ਮੈਂਬਰ ਦੇਸ਼ਾਂ ਨੂੰ ਭੇਜਿਆ ਗਿਆ ਸੀ ਅਤੇ ਪ੍ਰਾਪਤ ਹੋਈਆਂ ਟਿੱਪਣੀਆਂ ਅਤੇ ਸੁਝਾਵਾਂ ਨੂੰ ਖਰੜੇ ਵਿੱਚ ਸ਼ਾਮਲ ਕੀਤਾ ਗਿਆ ਹੈ। ਇਸ ਖਰੜੇ 'ਤੇ ਮੌਜੂਦਾ ਸਮੇਂ ਵਿੱਚ ਦੂਜੀ ਈਡਬਲਿਊਜੀ ਮੀਟਿੰਗ ਵਿੱਚ ਚਰਚਾ ਕੀਤੀ ਜਾ ਰਹੀ ਹੈ।
ਈਡਬਲਿਊਜੀ ਦਾ ਸਭਨਾਂ ਲਈ ਮਜ਼ਬੂਤ, ਟਿਕਾਊ, ਸੰਤੁਲਿਤ ਅਤੇ ਰੋਜ਼ਗਾਰ ਭਰਪੂਰ ਵਿਕਾਸ ਲਈ ਤਰਜੀਹੀ ਕਿਰਤ, ਰੋਜ਼ਗਾਰ ਅਤੇ ਸਮਾਜਿਕ ਮੁੱਦਿਆਂ ਨੂੰ ਹੱਲ ਕਰਨ ਦਾ ਉਦੇਸ਼ ਹੈ। ਕਿਰਤ ਅਤੇ ਰੋਜ਼ਗਾਰ ਮੰਤਰਾਲਾ , ਭਾਰਤ ਸਰਕਾਰ, ਜੀ 20 ਦੀ ਭਾਰਤੀ ਪ੍ਰਧਾਨਗੀ ਹੇਠ ਰੋਜ਼ਗਾਰ ਕਾਰਜ ਸਮੂਹ ਲਈ ਨੋਡਲ ਮੰਤਰਾਲਾ ਹੈ।
ਭਾਰਤ ਦੀ ਪ੍ਰਧਾਨਗੀ ਹੇਠ ਈਡਬਲਿਊਜੀ ਨੇ ਤਿੰਨ ਤਰਜੀਹੀ ਖੇਤਰ ਲਏ ਹਨ, ਭਾਵ , i) ਆਲਮੀ ਹੁਨਰ ਪਾੜੇ ਨੂੰ ਪੂਰਾ ਕਰਨਾ ii) ਗਿਗ ਅਤੇ ਪਲੇਟਫਾਰਮ ਆਰਥਿਕਤਾ, ਅਤੇ ਸਮਾਜਿਕ ਸੁਰੱਖਿਆ iii). ਸਮਾਜਿਕ ਸੁਰੱਖਿਆ ਦਾ ਟਿਕਾਊ ਵਿੱਤ।
ਈਡਬਲਿਊਜੀ ਪ੍ਰਧਾਨ ਨੇ ਵਿਚਾਰ-ਵਟਾਂਦਰੇ ਦੌਰਾਨ ਇਨ੍ਹਾਂ ਖਰੜਿਆਂ ਵਿੱਚ ਯੋਗਦਾਨ ਲਈ ਭਾਗੀਦਾਰਾਂ ਦਾ ਧੰਨਵਾਦ ਕੀਤਾ।
ਇਨ੍ਹਾਂ ਸੈਸ਼ਨਾਂ ਦੇ ਵਿਚਕਾਰ ਸ਼ੁਰੂ ਕੀਤਾ ਗਿਆ ਯੋਗ ਸਟ੍ਰੈਚ ਬ੍ਰੇਕ ਨਾ ਸਿਰਫ ਉਤਸ਼ਾਹਜਨਕ ਸੀ, ਬਲਕਿ ਮੈਂਬਰਾਂ ਵਲੋਂ ਵੀ ਇਸ ਦੀ ਸ਼ਲਾਘਾ ਕੀਤੀ ਗਈ।
ਮੰਤਰੀ ਮੰਡਲ
ਕੈਬਨਿਟ ਨੇ ਅਰੁਣਾਚਲ ਪ੍ਰਦੇਸ਼ ਰਾਜ ਦੀ ਰਾਜਧਾਨੀ ਈਟਾਨਗਰ ਵਿਖੇ ਹੋਲਾਂਗੀ ਗ੍ਰੀਨਫੀਲਡ ਹਵਾਈ ਅੱਡੇ ਦਾ ਨਾਮ “ਡੋਨੀ ਪੋਲੋ ਹਵਾਈ ਅੱਡਾ, ਈਟਾਨਗਰ” ਰੱਖਣ ਨੂੰ ਪ੍ਰਵਾਨਗੀ ਦਿੱਤੀ
ਇਹ ਨਾਮ ਅਰੁਣਾਚਲ ਦੇ ਲੋਕਾਂ ਦੀ ਸੂਰਜ  ਅਤੇ ਚੰਦਰਮਾ  ਪ੍ਰਤੀ ਸ਼ਰਧਾ ਨੂੰ ਦਰਸਾਉਂਦਾ ਹੈ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਕੇਂਦਰੀ ਕੈਬਨਿਟ ਨੇ ਹੋਲਾਂਗੀ, ਈਟਾਨਗਰ ਵਿਖੇ ਗ੍ਰੀਨਫੀਲਡ ਹਵਾਈ ਅੱਡੇ ਦਾ ਨਾਮ “ਡੋਨੀ ਪੋਲੋ ਹਵਾਈ ਅੱਡਾ, ਈਟਾਨਗਰ” ਰੱਖਣ ਦੀ ਪ੍ਰਵਾਨਗੀ ਦੇ ਦਿੱਤੀ ਹੈ।
ਅਰੁਣਾਚਲ ਪ੍ਰਦੇਸ਼ ਦੀ ਰਾਜ ਸਰਕਾਰ ਦੁਆਰਾ ਹਵਾਈ ਅੱਡੇ ਦਾ ਨਾਮ ‘ਡੋਨੀ ਪੋਲੋ ਹਵਾਈ ਅੱਡਾ, ਈਟਾਨਗਰ’ ਰੱਖਣ ਦਾ ਮਤਾ ਪਾਸ ਕੀਤਾ ਗਿਆ ਸੀ, ਜੋ ਕਿ ਰਾਜ ਦੇ ਲੋਕਾਂ ਦੀ ਪਰੰਪਰਾਵਾਂ ਅਤੇ ਸਮ੍ਰਿੱਧ ਸੱਭਿਆਚਾਰਕ ਵਿਰਾਸਤ ਦੇ ਪ੍ਰਤੀਕ ਸੂਰਜ  ਅਤੇ ਚੰਦਰਮਾ  ਪ੍ਰਤੀ ਸ਼ਰਧਾ ਨੂੰ ਦਰਸਾਉਂਦਾ ਹੈ।
ਭਾਰਤ ਸਰਕਾਰ ਨੇ ਜਨਵਰੀ, 2019 ਵਿੱਚ ਹੋਲਾਂਗੀ ਗ੍ਰੀਨਫੀਲਡ ਹਵਾਈ ਅੱਡੇ ਦੇ ਵਿਕਾਸ ਲਈ ‘ਸਿਧਾਂਤਕ’ ਪ੍ਰਵਾਨਗੀ ਦੇ ਦਿੱਤੀ ਸੀ। ਇਹ ਪ੍ਰੋਜੈਕਟ ਏਅਰਪੋਰਟ ਅਥਾਰਿਟੀ ਆਵ੍ ਇੰਡੀਆ  ਦੁਆਰਾ ਕੇਂਦਰ ਸਰਕਾਰ ਅਤੇ ਅਰੁਣਾਚਲ ਪ੍ਰਦੇਸ਼ ਦੀ ਰਾਜ ਸਰਕਾਰ ਦੇ ਸਹਿਯੋਗ ਨਾਲ 646 ਕਰੋੜ ਰੁਪਏ ਦੀ ਲਾਗਤ ਨਾਲ ਵਿਕਸਿਤ ਕੀਤਾ ਜਾ ਰਿਹਾ ਹੈ।